Решение № 80 от 7 февруари 2007 г. за удължаване срока на Разрешението за търсене и проучване на нефт и газ - подземни богатства по чл. 2, т. 3 от Закона за подземните богатства, в блок “Добрич” и даване на разрешение за прехвърляне на права и задължения по Разрешението за търсене и проучване на нефт и газ в блок “Добрич” от ОАО “Башкиргеология” на “Русгеоком БГ” - ЕАД

РЕШЕНИЕ № 80 ОТ 7 ФЕВРУАРИ 2007 Г. за удължаване срока на Разрешението за търсене и проучване на нефт и газ - подземни богатства по чл. 2, т. 3 от Закона за подземните богатства, в блок “Добрич” и даване на разрешение за прехвърляне на права и задължения по Разрешението за търсене и проучване на нефт и газ в блок “Добрич” от ОАО “Башкиргеология” на “Русгеоком БГ” - ЕАД

На основание чл. 31, ал. 2 и чл. 25, ал. 1, 3 и 5 във връзка с чл. 5, т. 2 и чл. 6, ал. 2 от Закона за подземните богатства и Решение № 915 на Министерския съвет от 2003 г. (ДВ, бр. 2 от 2004 г.)

МИНИСТЕРСКИЯТ СЪВЕТ

РЕШИ: 1. Продължава с две години срока на Разрешението за търсене и проучване на нефт и газ в блок “Добрич”.

2. Размерът на блок “Добрич” се намалява от 971,8 кв. км на 864,1 кв. км и се определя с координатите на граничните точки от № 1 до 10 включително, посочени на карта и описани в приложение - неразделна част от допълнителното споразумение към Договора за търсене и проучване на нефт и газ в блок “Добрич”.

3. Дава разрешение на ОАО “Башкиргеология” - титуляр на Разрешението за търсене и проучване на нефт и газ в блок “Добрич”, да прехвърли изцяло правата и задълженията си по Договора за търсене и проучване на нефт и газ в блок “Добрич”, сключен с министъра на околната среда и водите на 4 февруари 2004 г., на “Русгеоком БГ” - ЕАД, София.

4. За срока на продължението титулярят на разрешението “Русгеоком БГ” - ЕАД, София, се задължава да извърши търсещо-проучвателни работи по видове и обеми съгласно работна програма - неразделна част от допълнителното споразумение към Договора за търсене и проучване.

5. Упълномощава министъра на околната среда и водите да подпише с “Русгеоком БГ” - ЕАД, София, допълнителното споразумение към Договора за търсене и проучване на нефт и газ в блок “Добрич” в едномесечен срок от обнародването на решението в “Държавен вестник”.

Министър-председател: Сергей Станишев

Главен секретар на Министерския съвет:Севдалин Мавров