Правилник за изменение и допълнение на Устройствения правилник на архитектурно-парков комплекс „Двореца" - Балчик, към Министерството на културата

МИНИСТЕРСТВО НА КУЛТУРАТА

Правилник за изменение и допълнение на Устройствения правилник на архитектурно-парков комплекс „Двореца" - Балчик, към Министерството на културата

(обн., ДВ, бр. 55 от 2000г.; изм. с Решение № 8040 от 31.VII.2003 г. на Върховния административен съд на Република България, бр. 70 от 2003 г.) § 1. В чл. 1 думите „държавни органи, ведомства, организации и граждани" се заменят с „юридически и физически лица". § 2. В чл. 3, ал. 3 се създава нова т. 1: „1. управление и ползване на предоставените му имоти — държавна собственост — в това число наеми и входни билети;". § 3. В чл. 4 се правят следните изменения и допълнения: 1. Създава се нова т. 3: „3. управление на предоставените му недвижими имоти и движими вещи държавна собственост;".

2. Досегашната т. 3 става т. 4 и се изменя така: „4. осигуряване на почивна база за социален отдих и организиране на туристически дейности чрез предоставените му за управление имоти държавна собственост;".

3. Досегашната т. 4 става т. 5.

§ 4. В чл. 6, ал. 1 се правят следните изменения и допълнения: 1. В т. 5 накрая се добавя текстът „и управлението на предоставените му имоти".

2. Точка 7 се изменя така: „7. представлява юридическото лице в рамките на определените му правомощия;".

3. В т. 8 текстът „работи, извършвани в комплекса, предвид статута му на паметник на културата" се заменя с „дейности, извършвани в комплекса предвид статута му на национален групов архитектурно-строителен паметник на културата и паметник на градинското и парково изкуство".

4. В т. 9 думите „в Ахтопол" се заличават.

Заключителна разпоредба § 5. Правилникът за изменение и допълнение влиза в сила от деня на обнародването в „Държавен вестник".

Министър: Б. Абрашев