Закон за изменение и допълнение на Кодекса на търговското корабоплаване

УКАЗ № 240

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Кодекса на търговското корабоплаване, приет от ХL Народно събрание на 30 юли 2008 г.

Издаден в София на 6 август 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Кодекса на търговското корабоплаване (обн., ДВ, бр. 55 и 56 от 1970 г.; попр., бр. 58 от 1970 г.; изм., бр. 55 от 1975 г., бр. 10 от 1987 г., бр. 30 от 1990 г., бр. 85 от 1998 г., бр. 12 от 2000 г., бр. 41 от 2001 г., бр. 113 от 2002 г., бр. 55 от 2004 г., бр. 42, 77, 87, 94 и 104 от 2005 г., бр. 30, 62 и 108 от 2006 г. и бр. 36 от 2008 г.) § 1. В чл. 88, ал. 4 след думите “български граждани” се добавя “или граждани на държава - членка на Европейския съюз, или на държава - страна по Споразумението за Европейското икономическо пространство, или на Конфедерация Швейцария”. § 2. Член 244а се изменя така: “Kонтрол върху предоставянето на услуги по управление на трафика и информационно обслужване на корабоплаването Чл. 244а. (1) Държавно предприятие “Пристанищна инфраструктура” изгражда и поддържа система за управление на трафика и информационното обслужване на корабоплаването по ред, определен от Министерския съвет, предоставя услуги по управление на трафика и информационното обслужване на корабоплаването и обменя информация с други системи, предвидени в закон или в международен договор, по който Република България е страна.

(2) Изпълнителна агенция “Морска администрация” контролира дейностите по ал. 1. ” § 3. В чл. 360 ал. 3 се изменя така: “(3) Изпълнителна агенция “Морска администрация” администрира приходи от: 1. таксите по чл. 103в, ал. 6 от Закона за морските пространства, вътрешните водни пътища и пристанищата на Република България; 2. дейности по предоставяне за ползване на рейдови лодки; 3. възнаграждения за спасяване на имущество на море и река; 4. провлачване или тласкане на кораби и други плаващи обекти; 5. предоставяне на данни от публичните регистри, водени от агенцията; 6. наеми от имущество; 7. други дейности и услуги, извършвани от агенцията.” § 4. В чл. 361 се създава т. 6: “6. територията на пристанищата, включително зоните по чл. 103, ал. 6 от Закона за морските пространства, вътрешните водни пътища и пристанищата на Република България, с изключение на военните пристанища.” § 5. В чл. 362, ал. 1 се създава т. 4: “4. всички собственици на пристанища, пристанищни оператори, лица, които извършват съпътстващи дейности, както и лицата, които предоставят морско-технически услуги съгласно Закона за морските пространства, вътрешните водни пътища и пристанищата на Република България.” § 6. В чл. 362а се правят следните допълнения: 1. В заглавието на чл. 362а след думата “корабоплаването” се поставя точка и се добавя “Регулаторни и контролни функции в областта на пристанищата”.

2. Създава се ал. 3: “(3) Изпълнителна агенция “Морска администрация” изпълнява и регулаторните и контролните функции на държавата в областта на пристанищата по Закона за морските пространства, вътрешните водни пътища и пристанищата на Република България, като: 1. следи за изпълнението на разпоредбите по обезпечаване на сигурността в пристанищата; 2. води регистрите на пристанищата и на пристанищните оператори в Република България; 3. събира и предоставя на министъра на транспорта информация за изпълнението на изискванията за експлоатационна годност на пристанищата; 4. прави предложение до министъра на транспорта за преустановяване на дейността или за ограничаване временно или постоянно на експлоатацията на пристанищата, които не отговарят на изискванията на Закона за морските пространства, вътрешните водни пътища и пристанищата на Република България или извършват пристанищни услуги в нарушение на чл. 116, ал. 5 от същия закон; 5. контролира спазването на изискванията за техническа безопасност на пристанищните съоръжения, за охрана на труда и за безопасно осъществяване на товарно-разтоварни операции; 6. определя нивата за сигурност на пристанищата; 7. контролира спазването на изискванията за свободен достъп в пристанищата за обществен транспорт; 8. прави предложения до министъра на транспорта за изменяне размера на пристанищните такси; 9. подпомага министъра на транспорта при осъществяването на контрола по изпълнението на концесионните договори, сключени по реда на Закона за морските пространства, вътрешните водни пътища и пристанищата на Република България; 10. контролира изпълнението на договорите по чл. 117б, ал. 1 от Закона за морските пространства, вътрешните водни пътища и пристанищата на Република България; 11. извършва други функции, възложени й със закон или с акт на Министерския съвет.” § 7. В чл. 370 ал. 5 се отменя. § 8. В чл. 378 се правят следните изменения и допълнения: 1. Алинея 2 се изменя така: “(2) Капитан на кораб или член на екипажа, който виновно с действие или бездействие е допуснал корабът да плава в нарушение на изискванията за безопасност и опазване на околната среда от замърсяване или да бъде задържан по реда на контрола на корабите в пристанищата, се наказва с глоба от 500 до 5000 лв. и с лишаване от право за заемане на длъжността, във връзка с която е извършено нарушението, за срок от 6 месеца до една година.”

2. В ал. 3 думата “година” се заменя с “до две години”.

3. В ал. 4 след думите “извършено от” се добавя “служител на корабопритежателя” и се поставя запетая.

Преходни и заключителни разпоредби § 9. В Закона за морските пространства, вътрешните водни пътища и пристанищата на Република България (обн., ДВ, бр. 12 от 2000 г.; изм., бр. 111 от 2001 г., бр. 24 и 70 от 2004 г., бр. 11 от 2005 г.; Решение № 5 от 2005 г. на Конституционния съд - бр. 45 от 2005 г.; изм., бр. 87, 88, 94, 102 и 104 от 2005 г., бр. 30, 36, 43, 65, 99 и 108 от 2006 г., бр. 41, 54 и 109 от 2007 г. и бр. 67 от 2008 г.) се правят следните изменения и допълнения: 1. Член 87а се изменя така: “Чл. 87а. (1) Държавно предприятие “Пристанищна инфраструктура” предоставя речни информационни услуги на корабния трафик при условия, по ред и вид, определени от Министерския съвет.

(2) Изпълнителна агенция “Морска администрация” контролира дейностите по ал. 1.

2. В глава четвърта “Пристанища” наименованието на раздел III се изменя така: “Други пристанища и специализирани обекти за обслужване на риболовните дейности”.

3. Създава се чл. 111а: “Чл. 111а. (1) Специализирани обекти за обслужване на риболовните дейности са местата за разтоварване на улови от прясна риба или други водни организми и места за временно укритие на риболовни кораби.

(2) Място за разтоварване на уловите от прясна риба или други водни организми е участък, който включва акватория, територия и инфраструктура на брега на Черно море или р. Дунав, където са създадени условия за риболовните кораби единствено да разтоварват уловите си, да ги разпределят по видове и да осъществяват първа продажба.

(3) Място за временно укритие на риболовни кораби е част от акваторията на Черно море или р. Дунав, където са създадени условия по естествен или по изкуствен начин за временен престой на рибарски кораби в случай на лоши хидрометеорологични условия или форсмажорни обстоятелства.

(4) Министърът на транспорта определя изискванията за експлоатационна годност на обектите по ал. 1 с наредбата по чл. 95, ал. 1. Удостоверенията за експлоатационна годност на обектите по ал. 1 се издават от министъра на транспорта или от оправомощено от него длъжностно лице.”

4. В чл. 112д: а) в изречение първо след думите “по чл. 107 - 109” се добавя “и за обекти по чл. 111а, ал. 1”; б) в изречение второ накрая се поставя запетая и се добавя “а за пристанищата по чл. 107 и за обектите по чл. 111а, ал. 1 - и с министъра на земеделието и храните”.

5. В чл. 115к се правят следните изменения: а) в ал. 1 думата “Пристанищна” се заменя с “Морска”; б) в ал. 2 в текста преди т. 1 думата “Пристанищна” се заменя с “Морска”, думата “като” се заличава и т. 1 - 11 се отменят; в) алинея 3 се отменя.

6. В чл. 115м, ал. 1 се създават т. 12 - 14: “12. предоставяне на услуги по управление на трафика и информационно обслужване на корабоплаването и предоставяне на речни информационни услуги на корабния трафик; 13. предоставяне на хидрометеорологична информация; 14. отговорност за наличието, изпълнението и поддържането на плановете за сигурност на пристанищата за обществен транспорт с национално значение.”

7. В чл. 121 се създава ал. 3: “(3) Съставите на конкретните нарушения по ал. 2 се определят от органите, на които е възложено издаването на подзаконовите актове по прилагането на този закон в съответствие с чл. 2, ал. 2 от Закона за административните нарушения и наказания.”

8. Навсякъде в закона думите “Изпълнителна агенция “Пристанищна администрация” се заменят с “Изпълнителна агенция “Морска администрация”. § 10. В Закона за рибарството и аквакултурите (обн., ДВ, бр. 41 от 2001 г.; изм., бр. 88, 94 и 105 от 2005 г., бр. 30, 65, 82, 96 и 108 от 2006 г. и бр. 36 и 43 от 2008 г.) в чл. 25а, ал. 2 т. 1 се изменя така: “1. документ за собственост или документ, удостоверяващ основанието за ползването на обекти държавна, общинска или частна собственост;”. § 11. (1) Изпълнителна агенция “Морска администрация” поема активите и пасивите, правата и задълженията на Изпълнителна агенция “Пристанищна администрация”.

(2) Трудовите правоотношения с работниците и служителите на Изпълнителна агенция “Пристанищна администрация” се уреждат при условията и по реда на чл. 123 от Кодекса на труда.

(3) Служебните правоотношения с държавните служители на Изпълнителна агенция “Пристанищна администрация” се уреждат при условията и по реда на чл. 87а от Закона за държавния служител. § 12. (1) Държавно предприятие “Пристанищна инфраструктура” поема активите и пасивите, правата и задълженията на Изпълнителна агенция “Морска администрация”, свързани с изпълнението на функциите по чл. 115м, т. 12 и 13.

(2) Трудовите правоотношения с работниците и служителите на Изпълнителна агенция “Морска администрация”, свързани с изпълнението на функциите по чл. 115м, т. 12 и 13, се уреждат при условията и по реда на чл. 123 от Кодекса на труда.

(3) Служебните правоотношения с държавните служители на Изпълнителна агенция “Морска администрация”, свързани с изпълнението на функциите по чл. 115м, т. 12 и 13, се уреждат при условията и по реда на чл. 87а от Закона за държавния служител. § 13. Разпоредбата на § 9, т. 6 относно чл. 115м, т. 14 влиза в сила от 1 януари 2009 г.

Законът е приет от 40-то Народно събрание на 30 юли 2008 г. и е подпечатан с официалния печат на Народното събрание.

Председател на Народното събрание: Георги Пирински