Наредба за изменение и допълнение на Наредба № 3 от 2005 г. за паричните преводи и платежните системи

БЪЛГАРСКА НАРОДНА БАНКА

Наредба за изменение и допълнение на Наредба № 3 от 2005 г. за паричните преводи и платежните системи (обн., ДВ, бр. 81 от 2005 г.;изм., бр. 15 и 24 от 2006 г.) § 1. В чл. 2, ал. 3 т. 9 се отменя. § 2. В чл. 3 се правят следните изменения и допълнения: 1. В ал. 1 т. 6 се отменя.

2. В ал. 2 думите “т. 1 - 6” се заменят с “т. 1 - 5”. § 3. В чл. 34, ал. 5 и 6 думите “чл. 21, ал. 2 от Закона за банките” се заменят с “чл. 36, ал. 2 от Закона за кредитните институции”. § 4. Член 50 се изменя така: “Чл. 50. Годишният финансов отчет на системния оператор се проверява и заверява от специализирано одиторско предприятие, което е регистриран одитор съгласно Закона за независимия финансов одит и е съгласувано с БНБ за одитор на банка по реда на чл. 76, ал. 4 и 6 от Закона за кредитните институции.” § 5. Член 51 се изменя така: “Чл. 51. (1) Одиторският доклад за извършване одит на операциите на системния оператор се изготвя от специализирано одиторско предприятие, което е регистриран одитор съгласно Закона за независимия финансов одит, което може да е различно от одиторското предприятие по чл. 50.

(2) Системният оператор изпраща в БНБ одитирания си годишен финансов отчет и одиторския доклад, както и доклада по ал. 1 в срок до 8 дни от получаване на одиторските доклади, но не по-късно от пет месеца след края на календарната година, за която се отнасят.” § 6. В чл. 52 ал. 1 се изменя така: “(1) Неразделна част от доклада за одит на операциите на системния оператор представлява приложение към него със съдържанието по ал. 2 - 9.” § 7. В чл. 55, ал. 8 думите “чл. 21, ал. 2 от Закона за банките” се заменят с “чл. 36, ал. 2 от Закона за кредитните институции”. § 8. В чл. 56, ал. 8 думите “чл. 21, ал. 2, т. 1 от Закона за банките” се заменят с “чл. 36, ал. 2, т. 1 от Закона за кредитните институции”. § 9. В чл. 59, ал. 4 т. 4 се изменя така: “т. 4. cпециализираните одиторски предприятия, които са регистрирани одитори съгласно Закона за независимия финансов одит;”. § 10. В чл. 60, ал. 2 думите “§ 1, т. 3а от Закона за банките” се заменят с “§ 1, ал. 1, т. 7 от Закона за кредитните институции”. § 11. В § 2 от преходните и заключителните разпоредби думите “чл. 45 от Закона за банките” се заличават.

Заключителни разпоредби § 12. Тази наредба се издава на основание чл. 40 от Закона за Българската народна банка, чл. 47, ал. 3 и 4 и § 1 от Закона за паричните преводи, електронните платежни инструменти и платежните системи и е приета с Решение № 2 от 18.I.2007 г. на УС на БНБ. § 13. Тази наредба влиза в сила от 1 февруари 2007 г.

Управител: Ив. Искров