Решение № 949 от 13 декември 2005 г. за приключване на процедурата по предоставяне на концесия за част от минералната вода от находище “Левуново”, с. Левуново, община Сандански, област Благоевград - изключителна държавна собственост, без определяне на спечелил конкурса участник

РЕШЕНИЕ № 949 ОТ 13 ДЕКЕМВРИ 2005 Г. за приключване на процедурата по предоставяне на концесия за част от минералната вода от находище “Левуново”, с. Левуново, община Сандански, област Благоевград - изключителна държавна собственост, без определяне на спечелил конкурса участник

На основание чл. 18, ал. 1 от Закона за концесиите във връзка с чл. 31, ал. 1 и ал. 2, т. 3 и чл. 32, ал. 2 от Правилника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г., бр. 48 от 2000 г., бр. 27 от 2002 г., бр. 13 и 101 от 2004 г. и бр. 10 и 78 от 2005 г.), Решение № 503 на Министерския съвет от 2005 г. за предоставяне на концесия върху част от минералната вода от находище “Левуново”, с. Левуново, община Сандански, област Благоевград - обект - изключителна държавна собственост (ДВ, бр. 47 от 2005 г.), чл. 15, ал. 1 от Закона за концесиите и доклад на комисията по чл. 10 от Закона за концесиите, определена със заповеди на министър-председателя № Р-31 от 9 юни 2005 г. и № Р-46 от 19 септември 2005 г., МИНИСТЕРСКИЯТ СЪВЕТ

РЕШИ: 1. Не определя участник, спечелил конкурса за предоставяне на концесия, проведен в съответствие с Решение № 503 на Министерския съвет от 2005 г. за предоставяне на концесия върху част от минералната вода от находище “Левуново”, с. Левуново, община Сандански, област Благоевград - обект - изключителна държавна собственост, поради несъответствие на представеното конкурсно предложение от допуснатия до участие кандидат с обявените конкурсни условия.

2. Приключва процедурата по предоставяне на концесия за част от минералната вода от находище “Левуново”, с. Левуново, община Сандански, област Благоевград - изключителна държавна собственост, разкрита от водовземното съоръжение сондаж № МС-3.

3. Задържа внесения депозит за участие в конкурса на кандидата “Пиринплод” - АД.

4. Отменя Решение № 503 на Министерския съвет от 2005 г. за предоставяне на концесия върху част от минералната вода от находище “Левуново”, с. Левуново, община Сандански, област Благоевград - обект - изключителна държавна собственост.

5. Решението подлежи на обжалване пред Върховния административен съд относно неговата законосъобразност в 7-дневен срок от обнародването му в “Държавен вестник”.

Министър-председател: Сергей Стан ишев

Главен секретар на Министерския съвет: Севдалин Мавров