Административният съд – Монтана, на основание чл. 188 във връзка с чл. 181, ал. 1 АПК съобщава, че е образувано адм. д. № 223/2017 г. по протест на прокурор при Окръжна прокуратура – Монтана, срещу разпоредбите на чл. 54, чл. 95, ал. 1 и 2 от Наредбата за организацията на движението на територията на гр. Монтана, приета с Решение № 626 от 14.06.2007 г., изм. и доп. с решения № 426 от 25.02.2010 г., № 470 от 27.05.2010 г., № 488 от 22.06.2010 г., № 522 от 16.09.2010 г., № 631 от 28.04.2011 г., № 461 от 14.02.2013 г., № 1020 от 22.07.2014 г., № 104 от 25.02.2016 г. и № 203 от 28.06.2016 г. на Общинския съвет – гр. Монтана. Конституирани страни по делото са: протестираща страна – прокурор при Окръжната прокуратура – Монтана, ответник – Общинският съвет – гр. Монтана, и служебно конституирана страна – Окръжната прокуратура – Монтана. Административно дело № 223/2017 г. е насрочено за 14.07.2017 г. от 10,40 ч.