Постановление № 130 от 28 май 2009 г. за изменение и допълнение на Наредбата за условията, правилата и критериите за включване, промени и/или изключване на лекарствени продукти от Позитивния лекарствен списък и условията и реда за работа на Комисията по Позитивния лекарствен списък, приета с Постановление № 311 на Министерския съвет от 2007 г.

ПОСТАНОВЛЕНИЕ № 130 от 28 май 2009 г. за изменение и допълнение на Наредбата за условията, правилата и критериите за включване, промени и/или изключване на лекарствени продукти от Позитивния лекарствен списък и условията и реда за работа на Комисията по Позитивния лекарствен списък, приета с Постановление № 311 на Министерския съвет от 2007 г. (обн., ДВ, бр. 110 от 2007 г.; изм., бр. 19 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2, ал. 3 след думата “цена” се добавя “(стойност за опаковка)”. § 2. В чл. 16 думата “Цената” се заменя със “Стойността за опаковка”. § 3. В чл. 20 думата “цената” се заменя със “стойността за опаковка”.

Заключителна разпоредба § 4. Постановлението влиза в сила от деня на обнародването му в “Държавен вестник”.

За министър-председател: Емел Етем

За главен секретар на Министерския съвет: Веселин Даков