Постановление № 146 от 13 юли 2012 г. за изменение и допълнение на Наредбата за разработване на планове за управление на защитени територии, приета с Постановление № 7 на Министерския съвет от 2000 г.

ПОСТАНОВЛЕНИЕ № 146 ОТ 13 ЮЛИ 2012 Г. за изменение и допълнение на Наредбата за разработване на планове за управление на защитени територии, приета с Постановление № 7 на Министерския съвет от 2000 г. (ДВ, бр. 13 от 2000 г.)

МИНИСТЕРСКИЯТ СЪВЕТ ПОСТАНОВИ: § 1. Член 4 се изменя така: „Чл. 4. Плановете за управление се актуализират на всеки 10 години по реда на глава трета. До актуализацията на плана за управление се запазват разписаните в него режими и норми за ползване на земи, гори и водни площи, строителство и други дейности, освен в случаите на промени по реда на глава четвърта.“ § 2. В чл. 9 накрая се добавя „или регионалните му органи при условията и по реда на Закона за обществените поръчки“. § 3. В чл. 10, ал. 1 след думата „собственици“ се добавя „на земи, гори и водни площи в защитени територии“. § 4. В чл. 11 се правят следните допълнения: 1. В ал. 1 след думите „Министерството на околната среда и водите“ се поставя запетая и се добавя „регионалните органи на МОСВ“.

2. В ал. 1, т. 2 накрая се добавя „в съответствие с приложението“. § 5. В чл. 21 се правят следните изменение и допълнения: 1. В ал. 1 думите „Министерството на земеделието и продоволствието“ се заменят с „Министерството на земеделието и храните“.

2. В ал. 4 се създава изречение второ: „В становището МОСВ може да предостави на изпълнителя и свои бележки по проекта на план за управление.“ § 6. В чл. 24 основният текст се изменя така: „Приет или утвърден по реда на наредбата план за управление може да се променя в случай на:“. § 7. В чл. 25, ал. 2, т. 1 накрая се добавя „след предварително писмено съгласуване с МОСВ на намерението за промяна на плана“. § 8. Член 26 се отменя. § 9. Създава се допълнителна разпоредба: „Допълнителна разпоредба § 1. По смисъла на наредбата „актуализация на план за управление“ е изготвяне, приемане или утвърждаване на нов план за управление.“ § 10. В преходните и заключителните разпоредби досегашните § 1, 2 и 3 стават съответно § 2, 3 и 4. § 11. В част 1 на приложението към чл. 5, ал. 1 се създава т. 1.24: „1.24. Оценка на постигането на целите и изпълнението на режимите и задачите, разписани в части 2, 3 и 4 на плана (при актуализация на план за управление).“

Заключителна разпоредба § 12. Постановлението влиза в сила от деня на обнародването му в „Държавен вестник“.

За министър-председател: Цветан Цветанов

Главен секретар на Министерския съвет: Росен Желязков