Наредба за изменение и допълнение на Наредба № 22 от 2009 г. за Централния кредитен регистър

БЪЛГАРСКА НАРОДНА БАНКА

Наредба за изменение и допълнение на Наредба № 22 от 2009 г. за Централния кредитен регистър (ДВ, бр. 62 от 2009 г.) § 1. В чл. 2 след думата „институции“ се поставя запетая и се добавя „както и към платежните институции и дружествата за електронни пари, отпускащи кредити по реда на чл. 19 от Закона за платежните услуги и платeжните системи (ЗПУПС)“. § 2. В чл. 3 се правят следните допълнения: 1. В т. 1 накрая се поставя запетая и се добавя „както и към платежните институции и дружествата за електронни пари, отпускащи кредити по реда на чл. 19 ЗПУПС“.

2. В т. 2 след думата „институции“ се поставя запетая и се добавя „както и от платежните институции и дружествата за електронни пари, отпускащи кредити по реда на чл. 19 ЗПУПС“. § 3. В чл. 4 се правят следните изменения и допълнения: 1. В основния текст думите „банки и финансови“ се заличават.

2. Създава се т. 6: „6. платежни институции и дружества за електронни пари, отпускащи кредити по реда на чл. 19 ЗПУПС.“ § 4. В чл. 5, ал. 1 думите „банки или финансови институции“ се заменят с „институциите по чл. 4“. § 5. В наименованието на глава втора думата „във“ се заменя с „в“. § 6. В чл. 6 се правят следните изменения и допълнения: 1. Досегашният текст става ал. 1 и в нея в основния текст думата „лицата“ се заменя с „институциите“.

2. Създава се ал. 2: „(2) Заявлението и необходимите документи по ал. 1 се подават в срок до шест месеца от датата на вписване на институцията в съответния публичен регистър при БНБ.“ § 7. В чл. 7 се създава ал. 3: „(3) Институциите по чл. 4 уведомяват в 15-дневен срок отдел „Централен кредитен регистър“ в БНБ за всяка промяна в информацията и документите, настъпила след включване в информационната система на Централния кредитен регистър, като прилагат и заверени копия на документите, удостоверяващи промяната.“ § 8. В чл. 8 се правят следните изменения и допълнения: 1. В основния текст думите „банки и финансови“ се заличават, а след думата „институции“ се добавя „по чл. 4“.

2. Създават се т. 4, 5 и 6: „4. след уведомяване от управление „Банков надзор“ за преустановяване на основната дейност по чл. 2, ал. 2, т. 6 и/или по чл. 3, ал. 1, т. 3 ЗКИ; 5. при отнемане на издадения лиценз на платежна институция или дружество за електронни пари; 6. при прекратяване на дейността на платежна институция или дружество за електронни пари.“ § 9. В чл. 9 накрая се поставя запетая и се добавя „с определена в нея дата на изключване“. § 10. В чл. 10 се правят следните изменения: 1. В ал. 1 думите „банките и финансовите институции“ се заменят с „институциите по чл. 4“.

2. В ал. 2 думите „банките и финансовите институции“ се заменят с „институциите по чл. 4“.

3. В ал. 3: а) в изречение първо думите „банките и финансовите институции“ се заменят с „институциите по чл. 4“; б) в изречение второ думите „банките и финансовите институции“ се заменят с „те“. § 11. В чл. 12 думите „банките и финансовите институции“ се заменят с „институциите по чл. 4“. § 12. В чл. 13, ал. 2 след думата „институции“ се поставя запетая и се добавя „платежните институции и дружествата за електронни пари“. § 13. Член 15 се изменя така: „Чл. 15. (1) Когато институция по чл. 4 е прехвърлила вземането си по кредит на лице, което не е банка или финансова институция, платежна институция или дружество за електронни пари, но продължава да обслужва и администрира погашенията по кредита, информация към Централния кредитен регистър за този кредит и за настъпилите изменения по него подава банката или финансовата институция, платежната институция или дружеството за електронни пари, прехвърлила/о вземането по кредита.

(2) Когато институция по чл. 4 е прехвърлила вземането си по кредит на друга банка или финансова институция, платежна институция или дружество за електронни пари, но продължава да обслужва и администрира погашенията по кредита, информация към Централния кредитен регистър за този кредит и за настъпилите изменения по него подава банката или финансовата институция, платежна институция или дружество за електронни пари, придобила/о вземането по кредита.“ § 14. В чл. 17 навсякъде думите „банките и финансовите институции“ се заменят с „институциите по чл. 4“. § 15. В чл. 18, ал. 1 думите „банка или финансова“ се заличават, а след думата „институция“ се добавя „по чл. 4“. § 16. В чл. 19 се правят следните изменения: 1. В ал. 1 думите „на банките и финансовите институции“ се заменят с „на институциите по чл. 4“, а думите „към банките и финансовите институции“ се заменят с „им“.

2. В ал. 3 думите „банките и финансовите институции“ се заменят с „институциите по чл. 4“.

3. В ал. 4 думите „банките и финансовите институции“ се заменят с „институциите по чл. 4“.

4. В ал. 5 думите „банките и финансовите институции“ се заменят с „институциите по чл. 4“.

5. В ал. 6 думите „банките и финансовите институции“ се заменят с „институциите по чл. 4“. § 17. В чл. 20 думите „банките и финансовите институции“ се заменят с „институциите по чл. 4“. § 18. В чл. 21 се правят следните изменения: 1. В ал. 1 думите „банки и финансови“ се заличават, а след думата „институции“ се добавя „по чл. 4“.

2. В ал. 2 думите „банката или финансовата институция“ се заменят с „институцията по чл. 4“. § 19. В чл. 22 се правят следните допълнения: 1. В ал. 2 накрая се поставя запетая и се добавя „издадено да послужи пред Централния кредитен регистър“.

2. В ал. 3, т. 3 след думата „лице“ се поставя запетая и се добавя „издадено да послужи пред Централния кредитен регистър“.

3. В ал. 4, т. 2 след думата „лице“ се поставя запетая и се добавя „издадено да послужи пред Централния кредитен регистър“.

4. Създава се ал. 6: „(6) Когато заявлението се подава по пощата, подписът на заявителя трябва да бъде нотариално заверен.“ § 20. В чл. 23, ал. 1 думите „за което се прилага чл. 22, ал. 5“ се заменят с „издадено да послужи пред Централния кредитен регистър на БНБ“. § 21. В чл. 24 се правят следните изменения и допълнения: 1. В ал. 1 думите „банката или финансовата институция“ се заменят с „институцията по чл. 4“.

2. В ал. 2, в изречение първо думите „банката или финансовата институция“ се заменят с „институцията по чл. 4“, а изречение второ се заличава.

3. В ал. 3 думите „банката или финансовата институция“ се заменят с „институцията по чл. 4“.

4. В ал. 4: а) в изречение първо думите „банка или финансова“ се заличават, след думата „институция“ се добавя „по чл. 4“, а думите „от банките и финансовите институции“ се заличават; б) в изречение второ думите „банките и финансовите институции“ се заменят с „институциите по чл. 4“.

5. В ал. 5 думите „банката или финансовата институция“ се заменят с „институцията по чл. 4“. § 22. В чл. 25 се правят следните изменения и допълнения : 1. В ал. 1 думите „за коригиране на неточно предоставена информация и за изпълнение на техническите и софтуерните изисквания“ се заличават.

2. В ал. 2 думите „банките и финансовите институции“ се заменят с „институциите по чл. 4“, след думата „изисква“ се добавя „допълнителни“, а думите „подаваната информация към Централния кредитен регистър“ се заменят с „осъществявания контрол по ал. 1“.

3. В ал. 3 думите „банките и финансовите институции“ се заменят с „институциите по чл. 4“. § 23. В чл. 26 думите „банка или финансова“ се заличават, след думата „институция“ се добавя „по чл. 4“, думите „е подала“ се заменят с „подаде“, а думите „може да преустанови“ се заменят с „преустановява“. § 24. В чл. 27 думите „банките и финансовите институции“ се заменят с „институциите по чл. 4“, а думата „мерки“ се заменя с „глоби“. § 25. В § 1 от допълнителната разпоредба се правят следните изменения и допълнения: 1. В т. 1 думите „банка или финансова“ се заличават, а след думата „институция“ се добавя „по чл. 4“.

2. В т. 2 след думата „овърдрафт“ се поставя запетая и се добавя „кредит, свързан с платежни услуги по чл. 19 ЗПУПС“.

3. В т. 3 думите „всички банки и финансови институции по смисъла“ се заменят с „институциите по чл. 4, подаващи информация по реда“.

Преходни и заключителни разпоредби § 26. Финансови институции, включени в информационната система на ЦКР, които отпускат кредити като платежни институции и дружества за електронни пари по реда на чл. 19 ЗПУПС, не подават заявление за включване по реда на чл. 6, ал. 1. Те предоставят актуализирани вътрешни правила по чл. 6, ал. 1, т. 2 в срок, определен от подуправителя на БНБ, ръководещ управление „Банково“. § 27. Тази наредба се издава на основание чл. 56, ал. 4 и § 13 от преходните и заключителните разпоредби на Закона за кредитните институции, приета e с Решение № 23 от 5.04.2012 г. на Управителния съвет на Българската народна банка и влиза в сила от 30 април 2012 г.

За управител: Димитър Костов