Постановление № 352 от 21 декември 2004 г. за изменение на Наредбата за разрешаване на продукти за растителна защита, приета с Постановление № 213 на Министерския съвет от 2002 г.

ПОСТАНОВЛЕНИЕ № 352

ОТ 21 ДЕКЕМВРИ 2004 Г. за изменение на Наредбата за разрешаване на продукти за растителна защита, приета с Постановление № 213 на Министерския съвет от 2002 г. (обн., ДВ, бр. 93 от 2002 г.; изм., бр. 114 от 2003 г.)

МИНИСТЕРСКИЯТ СЪВЕТ ПОСТАНОВИ: Параграф единствен. В преходните и заключителните разпоредби § 2 и 3 се изменят така: “§ 2. Регистрираните ПРЗ до влизането в сила на наредбата могат да се предлагат на пазара до 1 януари 2007 г. За получаване на ново разрешение по реда на наредбата се представя документацията по чл. 9, ал. 1 в срок 31 януари 2006 г. § 3. Наредбата влиза в сила от 1 януари 2006 г.”

Министър-председател: Симеон Сакскобургготски

Главен секретар на Министерския съвет: Севдалин Мавров