Върховният административен съд на основание чл. 188 във връзка с чл. 181, ал. 1 и 2 от Административнопроцесуалния кодекс съобщава, че е постъпила жалба от сдружение „Национално сдружение на частните болници“ – София, бул. Княз Ал. Дондуков 115А, ет. 3, офис 18, представлявано от Явор Дренски – председател на УС; сдружение „Център за защита правата в здравеопазването“ – София, ул. Нишава 121, представлявано от Стойчо Кацаров – председател на УС; Сдружение на общинските болници в България – Плевен, ул. Княз Ал. Батенберг І № 7, представлявано от Неделчо Тотев – председател на УС, и от сдружение „Българска болнична асоциация“ – София, бул. Джеймс Баучер 76, представлявано от Иван Маджаров – председател на УС, против Наредба № 3 от 7 февруари 2014 г. за утвърждаване на медицински стандарт „Педиатрия“, издадена от министъра на здравеопазването (ДВ, бр. 15 от 2014 г.), отменяща Наредба № 19 от 2010 г. за утвърждаване на медицински стандарт „Педиатрия“ (обн., ДВ, бр. 53 от 2010 г.; изм. и доп., бр. 92 от 2010 г.), по която е образувано адм. дело № 4270/2016 г. по описа на Върховния административен съд. Лицата, за които оспореният акт е благоприятен, могат да встъпят като страни по делото наред с ответника до началото на устните състезания, а всеки, който има правен интерес от оспорването, може да се присъедини към жалбата или да встъпи като страна наред с ответника до началото на устните състезания. Делото е насрочено за 14.06.2016 г.