Правилник за изменение и допълнение на Устройствения правилник на Национална служба за растителна защита

МИНИСТЕРСТВО НА ЗЕМЕДЕЛИЕТО И ГОРИТЕ

Правилник за изменение и допълнение на Устройствения правилник на Национална служба за растителна защита (ДВ, бр. 46 от 2004 г.) § 1. В чл. 7 се правят следните изменения: 1. В ал. 1 числото “521” се заменя с “541”.

2. В ал. 4 т. 3 се изменя така: “3. Централна лаборатория за химични изпитвания и контрол.” § 2. В чл. 10 се правят следните изменения: 1. Точка 14 се изменя така: “14. международното сътрудничество и картотекиране на документацията, свързана с тази дейност и координиране на поетите задължения: а) по Договора за прилагане на санитарните и фитосанитарните мерки към Световната търговска организация (СТО); б) по Международната конвенция за растителна защита; в) по Международната конвенция за забрана на биологичното оръжие; г) по Ротердамската конвенция за опасните химикали и пестициди в международната търговия; д) към Европейската организация за растителна защита;”.

2. Създават се т. 15 и 16: “15. контрол по прилагането, търговията и съхранението на ПРЗ; 16. контрол върху приложението на добрата растителнозащитна практика.” § 3. В чл. 11 се създава т. 9: “9. биологичното изпитване за ефикасност и остатъчни количества на ПРЗ.” § 4. В член 14 текстът “Централна лаборатория за контрол на пестициди, нитрати, тежки метали и торове” се изменя така: “Централна лаборатория за химични изпитвания и контрол”. § 5. В приложението се правят следните изменения: 1. В обща численост числото “521” се заменя с “541”.

2. В буква А “Обща администрация” числото “21” се заменя с “23”.

3. В буква А, т. 1 числото “13” се заменя с “15”.

4. В буква Б “Специализирана администрация” числото “498” се заменя с “516”.

5. В буква Б, т. 1 числото “366” се заменя с числото “382”.

6. В буква Б т. 3 се изменя така: “3. Централна лаборатория за химични изпитвания и контрол 25 бр.”

За министър: Н. Кабил