Постановление № 63 от 8 април 2010 г. за изменение и допълнение на Наредбата за условията и реда за извършване на екологична оценка на планове и програми, приета с Постановление № 139 на Министерския съвет от 2004 г.

ПОСТАНОВЛЕНИЕ № 63 ОТ 8 АПРИЛ 2010 Г. за изменение и допълнение на Наредбата за условията и реда за извършване на екологична оценка на планове и програми, приета с Постановление № 139 на Министерския съвет от 2004 г. (обн., ДВ, бр. 57 от 2004 г.; изм. и доп., бр. 3 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2, ал. 2 т. 4 се изменя така: „4. планове и програми извън приложения № 1 и 2 и планове и програми и техните изменения съгласно приложение № 2, които не очертават рамката за бъдещо развитие на инвестиционни предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 ЗООС, но когато се предполага значително въздействие върху околната среда при прилагането им.“ § 2. Член 7 се изменя така: „Чл. 7. (1) Министерството на околната среда и водите води публичен регистър за процедурите за ЕО на планове и програми като база данни към регистъра по чл. 102 ЗООС.

(2) Регистърът по ал. 1 съдържа данни за извършване на процедурите по ЕО и се поддържа като единна електронна база данни, като за всяка процедура по ЕО се открива отделно досие.

(3) Достъпът за преглеждане на информацията, въведена в регистъра, се осигурява чрез страницата на МОСВ в интернет.

(4) Регистърът се създава със заповед на министъра на околната среда и водите, с която се определят: 1. отговорните лица за водене на регистъра; 2. редът за актуализация на данните в регистъра; 3. редът за обмяна на информация между МОСВ и РИОСВ; 4. съдържанието на досието по ал. 2. “ § 3. В чл. 8, ал. 1 се правят следните допълнения: 1. В т. 2, буква „ж“ след думата „наличие“ се поставя запетая и се добавя „нормативно регламентирано“.

2. Създава се т. 4: „4. орган за приемане/одобряване/утвърждаване на плана/програмата.“ § 4. В чл. 9 след думите „компетентният орган“ се добавя „или оправомощено от него длъжностно лице“. § 5. В чл. 12 се правят следните изменения и допълнения: 1. В ал. 1 след думите „компетентният орган“ се добавя „или оправомощено от него длъжностно лице“.

2. В ал. 3 след думите „се прекратява“ се поставя точка и текстът до края се заличава. § 6. В чл. 13, ал. 1 след думите „компетентният орган по чл. 4“ се добавя „или оправомощено от него длъжностно лице“ и след думата „отговор“ се добавя „до“. § 7. В чл. 15 след думите „компетентният орган“ се добавя „или оправомощено от него длъжностно лице“. § 8. В чл. 16 се правят следните изменения и допълнения: 1. Алинея 1 се изменя така: „(1) Докладът за ЕО или екологичната част на плана/програмата се възлага за разработване от възложителя на колектив от експерти с ръководител, всеки от които представя лично попълнена декларация, че: 1. отговаря на изискванията на чл. 83, ал. 2 ЗООС; 2. познава изискванията на действащата българска и европейска нормативна уредба по околна среда и при работата си по оценките по чл. 81, ал. 1 ЗООС се позовават и съобразяват с тези изисквания и с приложими методически документи; 3. не е лично заинтересуван от реализацията на плана/програмата.“

2. Алинея 2 се отменя.

3. В ал. 4: а) в основния текст думата „експертите“ се заменя с „колектива“; б) точка 1 се отменя. § 9. В чл. 17 се правят следните изменения: 1. В ал. 1: а) точка 4 се отменя; б) в т. 5 думите „по чл. 16, ал. 2“ се заменят с „по чл. 16, ал. 1“.

2. В ал. 2 думите „регистрираните експерти“ се заменят с „експертите“. § 10. В чл. 20, ал. 1 се правят следните изменения: 1. В т. 1, буква „в“ числото „14“ се заменя с „30“.

2. В т. 2, буква „б“ думата „регистриран“ се заличава. § 11. В чл. 21, ал. 2 се правят следните изменения и допълнения: 1. В т. 1 накрая се поставя запетая и се добавя „както и за мястото за публичния достъп и времето за запознаване с проекта за плана/програмата, доклада за ЕО и материалите към него“.

2. В т. 3 думите „най-рано 7 дни“ се заменят с „най-рано 14 дни“.

3. В т. 4 след думата „срещата“ се добавя „на представител на проектантския колектив, на“. § 12. В чл. 24, ал. 2 след думите „органът по чл. 4“ се добавя „или оправомощено от него длъжностно лице“. § 13. В чл. 27, ал. 2 запетаята и думата „включително“ се заличават и думите „на страницата“ се заменят с „чрез страницата“. § 14. В чл. 28 думите „упълномощено длъжностно лице по реда на чл. 14, ал. 2 ЗООС“ се заменят с „оправомощено от него длъжностно лице“. § 15. В чл. 29, ал. 2 и чл. 30, ал. 2 след думите „органът по чл. 28“ се добавя „или оправомощено от него длъжностно лице“. § 16. В преходните и заключителните разпоредби се създават § 3а и 3б: „§ 3а. Образците на становищата по ЕО и на решенията за преценяване на необходимостта от извършване на ЕО се утвърждават със заповед на министъра на околната среда и водите и се публикуват на страницата на МОСВ в интернет. § 3б. Заповедта по чл. 7, ал. 4 се издава в срок 3 месеца от влизането в сила на наредбата и се публикува на страницата на МОСВ в интернет.“ § 17. В приложение № 1 се правят следните изменения и допълнения: 1. В т. 7.1: а) ред първи „Национален водностопански план“ се отменя; б) създават се нови редове: „• Национална стратегия за управление и развитие на водния сектор; • Стратегия за развитие и управление на водоснабдяването и канализацията в Република България.“

2. Точка 9 се отменя. § 18. В приложение № 2 се правят следните изменения и допълнения: 1. В т. 6.1 се създават нови редове: „• Национален план за действие за подобряване качеството на водите за питейно-битови цели; • Регионални генерални планове на В и К и инвестиционните програми към тях; • Генерални планове за В и К на агломерации над 10 000 екв. жители и инвестиционни програми към тях.“

2. Точка 9.4 се отменя.

Министър-председател: Бойко Борисов

Главен секретар на Министерския съвет: Росен Желязков