Административният съд – Варна, десети състав, на основание чл. 188 във връзка с чл. 181, ал. 1 АПК съобщава, че е постъпил протест от Нина Величкова – прокурор при Окръжна прокуратура – Варна, срещу разпоредбата на т. 12 от таблицата за такси и цени за административни услуги, неразделна част от Наредбата за определяне и администриране на местни такси и цени на услуги, предоставяни от Община Бяла, област Варна, съобразен със списъка на унифицираните наименования на административни услуги, приета с Решение № 8-112 от 25.02.2005 г. на Общинския съвет – гр. Бяла, област

Варна. По протеста е образувано адм. д. № 2951/2016 г. по описа на Административния съд – Варна, X състав, насрочено за разглеждане в открито съдебно заседание на 6.04.2017 г. от 15,30 ч. Съгласно чл. 182, ал. 2 АПК всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.