Решение № 207 от 22 март 2004 г. за допълнение на Решение № 54 на Министерския съвет от 2002 г. за предоставяне на концесия върху част от минералната вода, обект - изключителна държавна собственост, от находище “София - Княжево”, София, район “Витоша”, Столична община, разкрита чрез сондаж № 1 хг

РЕШЕНИЕ № 207

ОТ 22 МАРТ 2004 Г. за допълнение на Решение № 54 на Министерския съвет от 2002 г. за предоставяне на концесия върху част от минералната вода, обект - изключителна държавна собственост, от находище “София - Княжево”, София, район “Витоша”, Столична община, разкрита чрез сондаж№ 1 хг (ДВ, бр. 15 от 2002 г.)

На основание чл. 7, ал. 2 от Закона за концесиите в изпълнение на Решение № 10590 от 24 ноември 2003 г., постановено от Върховния административен съд - петчленен състав, по административно дело № 5516 от 2003 г., и Решение № 3488 от 9 април 2003 г., постановено от Върховния административен съд, четвърто отделение, по административно дело № 7058 от 2002 г., МИНИСТЕРСКИЯТ СЪВЕТ

РЕШИ: Създава се т. 13: “13. Упълномощава министъра на околната среда и водите да организира и проведе нов присъствен конкурс за определяне на концесионера за минералната вода от находище “София - Княжево”, София. Конкурсът да се проведе при следните конкурсни условия и критерии за оценка, подредени по степен на важност, в т.ч. относителна тежест: инвестиционни намерения и финансови условия и показатели - 10; оптимално усвояване на предоставения ресурс, включително гратисен период - 9; опит на кандидата в добива и бутилирането на минерална вода - 8; общ производствен и търговски опит - 7.”

Министър-председател: Симеон Сакскобургготски

Главен секретар на Министерския съвет: Севдалин Мавров