Постановление № 150 от 27 юли 2017 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на труда и социалната политика за 2017 г.

ПОСТАНОВЛЕНИЕ № 150 ОТ 27 ЮЛИ 2017 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на труда и социалната политика за 2017 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на труда и социалната политика за 2017 г., както следва: 1. увеличава утвърдените разходи по „Политика в областта на заетостта“, бюджетна програма „Осигуряване на заетост и повишаване на качеството на работната сила на безработните и заетите лица“ за активна политика на пазара на труда, със сумата 2 000 000 лв.; 2. намалява утвърдените разходи по „Политика в областта на социалното включване“, бюджетна програма „Закрила на децата чрез преход от институционални грижи към алтернативни грижи в семейна среда“ със сумата 2 000 000 лв.

Чл. 2. (1) Средствата по чл. 1, т. 1 да се изразходват за финансиране на национална програма за заетост и обучение на безработни лица от общини с високо равнище на безработица след включването й в Националния план за действие по заетостта за 2017 г.

(2) Националната програма по ал. 1 да се реализира в областите Враца, Видин и Монтана през 2017 г.

Чл. 3. Министърът на труда и социалната политика да извърши съответните промени по бюджета на Министерството на труда и социалната политика за 2017 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси. § 2. Изпълнението на постановлението се възлага на министъра на труда и социалната политика. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков