Наредба за изменение и допълнение на Наредба № 3 от 2010 г. за специфичните изисквания и контрола, осъществяван от митническите органи върху средствата за измерване на акцизни стоки

МИНИСТЕРСТВО НА ФИНАНСИТЕ

Наредба за изменение и допълнение на Наредба № 3 от 2010 г. за специфичните изисквания и контрола, осъществяван от митническите органи върху средствата за измерване на акцизни стоки (обн., ДВ, бр. 15 от 2010 г.; изм., бр. 68 от 2011 г.) § 1. В чл. 52: 1. Създава се нова ал. 5: „(5) На лицата, които имат точки за контрол в стратегически обекти от значение за националната сигурност и използват средства за измерване и контрол, включително оразмерени и калибрирани съдове, снабдени със средство за измерване на ниво течности, които предават данни по електронен път към автоматизираната система за отчетност на лицата и информация към информационната система на Агенция „Митници“ и тази информация е достатъчна за осигуряване на контрол на въведените и изведени от данъчния склад акцизни стоки, по тяхно искане компетентният орган издава акт за съответствие с определен срок на действие.“

2. Досегашната ал. 5 става ал. 6.

Заключителна разпоредба § 2. Наредбата влиза в сила от деня на обнародването й в „Държавен вестник“.

Министър: Симеон Дянков