Закон за изменение на Закона за контрол над взривните вещества, огнестрелните оръжия и боеприпасите

УКАЗ № 357

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение на Закона за контрол над взривните вещества, огнестрелните оръжия и боеприпасите, приет от ХL Народно събрание на 9 ноември 2007 г.

Издаден в София на 14 ноември 2007 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение на Закона за контрол над взривните вещества, огнестрелните оръжия и боеприпасите (обн., ДВ, бр. 133 от 1998 г.; изм., бр. 85 от 2000 г., бр. 99 от 2002 г., бр. 71 от 2003 г., бр. 102 и 105 от 2005 г., бр. 17, 30 и 38 от 2006 г.,бр. 11 от 2007 г.) § 1. В чл. 5 ал. 4 се изменя така: “(4) Забранява се придобиването, съхраняването, носенето и употребата на огнестрелно оръжие с автоматична стрелба.”

Заключителна разпоредба § 2. Законът влиза в сила от деня на обнародването му в “Държавен вестник”.

Законът е приет от 40-то Народно събрание на 9 ноември 2007 г. и е подпечатан с официалния печат на Народното събрание.

Председател на Народното събрание: Георги Пирински