Наредба за изменение и допълнение на Нaредба № 40 от 2004 г. за условията и реда за извършване на автомобилен превоз на опасни товари

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

МИНИСТЕРСТВО НА ВЪТРЕШНИТЕ РАБОТИ

МИНИСТЕРСТВО НА ОКОЛНАТА СРЕДА И ВОДИТЕ

Наредба за изменение и допълнение на Нaредба № 40 от 2004 г. за условията и реда за извършване на автомобилен превоз на опасни товари (обн., ДВ, бр. 15 от 2004 г.; изм. и доп., бр. 12 и 67 от 2007 г., бр. 16 от 2010 г.; попр., бр. 18 от 2010 г.; изм. и доп., бр. 100 от 2011 г., бр. 87 от 2013 г., бр. 76 от 2015 г., бр. 76 от 2017 г.; попр., бр. 77 от 2017 г.; изм. и доп., бр. 33 от 2018 г.) § 1. В чл. 8, ал. 1, т. 2 се създава изречение второ: „не се изисква представянето на копие от трудовия договор на консултанта, когато той е сключен с работодател по смисъла на § 1, т. 1 от Кодекса на труда, като в тези случаи Изпълнителна агенция „Автомобилна администрация“ извършва служебна проверка за сключен трудов договор в регистъра на уведомленията за сключване, изменение или прекратяване на трудовите договори и уведомления за промяна на работодател, воден в Националната агенция за приходите;“. § 2. В чл. 15, ал. 1 се правят следните допълнения: 1. В т. 3 се създава изречение второ: „за имоти по чл. 11, ал. 1 на територията на Република България документи не се представят, когато документите подлежат на вписване и са вписани в имотния регистър, като в тези случаи се извършва служебна проверка;“.

2. В т. 4 се създава изречение второ: „Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелството по чл. 12, т. 2 в Националния център за информация и документация за заявените лица, които притежават диплома, издадена от чуждестранни висши училища;“. § 3. В приложение № 1б към чл. 15, ал. 1 наименованието на част „Прилагам следните документи“ се заменя с „Представям следните данни и документи“ и се правят следните допълнения: 1. В графа четвърта думите „копие на документ за собственост или договор за наем за помещенията, които се ползват за учебен кабинет“ се заменят с „помещенията, които ще се ползват за учебен кабинет: …………………………….. (посочват се идентификационни данни за имотите), се ползват на основание …………………………….., във връзка с което прилагам копие на документ за собственост/договор за наем/друг документ, който удостоверява правото да се ползват помещенията (документ по чл. 11, ал. 1 не се прилага, когато подлежи на вписване и е вписан в имотния регистър);“.

2. В графа пета след думите „извършване на обучение“ се поставя запетая и се добавя „извън случаите по чл. 15, ал. 1, т. 4, изречение второ;“.

3. В графа шеста се създават изречения второ и трето: „не се изисква представянето на копие на свидетелствата, които са издадени от органите на Министерството на вътрешните работи; в тези случаи Изпълнителна агенция „Автомобилна администрация“ извършва служебна проверка на обстоятелствата по чл. 12, т. 1 в регистъра на българските документи за самоличност, воден в Министерството на вътрешните работи;“.

4. В графа седма след думите „в оригинал“ се поставя тире и се добавя „прилагат се за лицата, които не са български граждани;“. § 4. В т. 7 от приложение № 7 към чл. 38, ал. 1 означението „OX“ се заличава. § 5. В § 5 от преходните и заключителните разпоредби думите „1 януари 2017 г.“ се заменят с „3 януари 2018 г.“.

Допълнителна разпоредба § 6. Наредбата въвежда изискванията относно превозите на опасни товари по шосе на Директива (ЕС) 2018/217 на Комисията от 31 януари 2018 г. за изменение на Директива 2008/68/ЕО на Европейския парламент и на Съвета относно вътрешния превоз на опасни товари, състоящо се в адаптиране на раздел I.1 от нейното приложение I към научно-техническия прогрес (OB L 42, 15.02.2018 г.).

Министър на транспорта, информационните технологии и съобщенията: Ивайло Московски

Министър на вътрешните работи: Валентин Радев

За министър на околната среда и водите: Красимир Живков