Наредба за изменение и допълнение на Наредба № 7 от 2011 г. за условията и реда за прилагане на извънредни мерки за подпомагане на пазара в сектора на зеленчуците

Наредба за изменение и допълнение на Наредба № 7 от 2011 г. за условията и реда за прилагане на извънредни мерки за подпомагане на пазара в сектора на зеленчуците (ДВ, бр. 49 от 2011 г.) § 1. В чл. 12, ал. 2 се създават изречения второ и трето: „Когато реалните добиви на стопанството за съответните зеленчуци надвишават средните добиви по приложение № 1 и това бъде доказано със счетоводни документи, размерът на обезщетението се определя според реалните добиви. Когато реалните добиви надвишават с повече от 30 % средните добиви по приложение № 1, техният размер се редуцира до 130 % от средните добиви по приложение № 1.“

Преходна разпоредба § 2. Производителите на зеленчуци могат да представят в Централното управление на Държавен фонд „Земеделие“ счетоводни документи по чл. 12, ал. 2, доказващи реални добиви на стопанството, надвишаващи средните добиви по приложение № 1, в срок до 6 октомври 2011 г.

За министър: Цв. Димитров