Решение № 28 от 17 януари 2019 г. за изменение и допълнение на Функционалните спецификации за преносимост на географски номера при промяна на доставчика на фиксирана телефонна услуга и/или при промяна на адреса в рамките на един географски национален код за направление

РЕШЕНИЕ № 28 от 17 януари 2019 г. за изменение и допълнение на Функционалните спецификации за преносимост на географски номера при промяна на доставчика на фиксирана телефонна услуга и/или при промяна на адреса в рамките на един географски национален код за направление (обн., ДВ, бр. 96 от 2008 г.; изм., бр. 26, 67 и 94 от 2010 г., бр. 34 от 2011 г., бр. 74 от 2012 г.; изм. и доп., бр. 91 от 2015 г.)

На основание чл. 134, ал. 3 от Закона за електронните съобщения Комисията за регулиране на съобщенията реши: § 1. В чл. 2 се правят следните изменения и допълнения: 1. Основният текст става ал. 1, думата „Предприятията“ се заменя с „Доставчиците“ и се заличават думите „на своите абонати и потребители“.

2. Създават се нови ал. 2, 3 и 4 със следния текст: „(2) Доставчик, предоставил вторично номера по смисъла на § 1, т. 4 от допълнителните разпоредби на Наредба № 1 от 2010 г. за правилата за ползване, разпределение и процедурите по първично и вторично предоставяне за ползване, резервиране и отнемане на номера, адреси и имена (ДВ, бр. 64 от 2010 г.) на друго предприятие, следва да осигури възможност на това предприятие да предоставя услуги и чрез номера, пренесени в мрежата на доставчика.

(3) Предприятията по ал. 2, получили вторично номера от доставчика (вторични доставчици), не са част от домейна на преносимост.

(4) Взаимоотношенията в процеса на преносимост между доставчиците по ал. 2 и вторичните доставчици, получили номера от тях, се уреждат в двустранния договор за вторично предоставяне на номера.“ § 2. В чл. 3 се правят следните изменения и допълнения: 1. В текста на ал. 1 думата „Доставчиците“ се заменя с „Доставчиците/вторичните доставчици“.

2. В ал. 1, т. 1 думата „доставчик“ се заменя с „доставчик/вторичен доставчик“.

3. В ал. 1, т. 2 думата „доставчика“ се заменя с „доставчика/вторичния доставчик“. § 3. Член 4 се отменя. § 4. В чл. 6 думата „Доставчиците“ се заменя с „Доставчиците/вторичните доставчици“. § 5. В чл. 17, ал. 2 навсякъде думата „Доставчиците“ се заменя с „Доставчиците/вторичните доставчици“. § 6. Член 24 се отменя. § 7. Заглавието на раздел III се променя на „Задължения на предприятията, предоставящи обществена фиксирана телефонна услуга“. § 8. В чл. 27 се правят следните изменения и допълнения: 1. В ал. 1 след запетаята след думите „различни доставчици“ се добавя „както и вторичният доставчик“, следвано от запетая.

2. Алинея 2 се изменя така: „(2) Когато предоставяните чрез пренесен номер услуги са преустановени, приемащият доставчик следва да уведоми за това държателя на обхвата от номера в 10-дневен срок считано от настъпване на описаното обстоятелство и да върне номера на държателя на обхвата от номера при условията и по ред, договорени в процедурата по чл. 38, ал. 1. “ § 9. Член 29 се отменя. § 10. В чл. 30 думата „Доставчиците“ се заменя с „Доставчиците/вторичните доставчици“. § 11. В чл. 31 се правят следните изменения и допълнения: 1. Алинея 1 се изменя така: „(1) Всеки доставчик информира безвъзмездно абонатите/потребителите, в случай че те осъществяват изходящи повиквания към първично предоставените му номера от националния номерационен план, пренесени в мрежи на други доставчици.“

2. В ал. 3 думата „Доставчиците“ се заменя с „Доставчиците/вторичните доставчици“. § 12. В чл. 32 думата „доставчик“ се заменя с „доставчик/вторичният доставчик“. § 13. В чл. 37 думата „доставчици“ се заменя с „доставчици/вторични доставчици“ и думите „общите условия за взаимоотношения с крайните потребители на доставчиците“ се заменят с „договора по чл. 2, ал. 4“. § 14. В чл. 38, ал. 7 думата „доставчиците“ се заменя с „доставчиците/вторичните доставчици“. § 15. В чл. 42 се правят следните изменения и допълнения: 1. В ал. 1 думата „доставчик“ се заменя с „доставчик/вторичния доставчик“ и се добавят трето и четвърто изречение със следния текст: „В случаите, когато заявление е подадено при вторичен доставчик, приемащият доставчик, който му е предоставил номера по реда на чл. 2, ал. 2, осигурява технически предоставянето на услуги чрез пренесения номер. В тези случаи вторичният доставчик е задължен да предаде заявлението на приемащия доставчик в срок до 1 час от стартиране на процедурата.“

2. В ал. 4 думата „доставчик“ се заменя с „доставчик/вторичния доставчик“ и се добавя второ изречение със следния текст: „При преносимост в една мрежа между доставчик по чл. 2, ал. 2 и вторичен доставчик или между вторични доставчици договорът влиза в сила в деня на изпращане на уведомление за успешно пренасяне на номера от предприятието по чл. 2, ал. 2 до вторичния доставчик или вторичните доставчици.“

3. В ал. 6 навсякъде думата „доставчик“ се заменя с „доставчик/вторичния доставчик“.

4. В ал. 7 навсякъде думата „доставчик“ се заменя с „доставчик/вторичния доставчик“.

5. В ал. 9 думата „Доставчиците“ се заменя с „Доставчиците/вторичните доставчици“. § 16. Създава се нов чл. 42а със следния текст: „Чл. 42а. (1) При подаване на заявлението за преносимост приемащият доставчик/вторичният доставчик и абонатът сключват индивидуален договор по глава четиринадесета от Закона за електронните съобщения с предмет заявените за пренасяне номер/а.

(2) Нищожни са всички уговорки, включени в договора по ал. 1 или в друг документ, с които абонатът се задължава при неосъществена преносимост да сключи индивидуален договор с приемащия доставчик/вторичния доставчик за номера, различни от посочените в заявлението за преносимост.“ § 17. В чл. 43 се правят следните изменения и допълнения: 1. В ал. 1 думата „може“ се заменя с „отказва“ и се заличават думите „да откаже“.

2. В ал. 1, т. 1 думата „доставчик“ се заменя с „доставчик/вторичният доставчик“.

3. В ал. 2 се правят следните изменения: а) в основния текст думата „доставчик“ се заменя с „доставчик/вторичният доставчик“, думата „може“ се заменя с „отказва“ и се заличават думите „да откаже“; б) в т. 6 думата „доставчик“ се заменя с „доставчик/вторичния доставчик“; в) създава се нова т. 8 със следния текст: „8. не са изпълнени действията по чл. 42а, ал. 1.

4. В ал. 3 текстът „ал. 2, т. 1, 2, 3, 4 и 5“ се заменя с „ал. 2, т. 1, 2, 3, 4, 5 и 8“ и в изречения първо, второ и трето думата „доставчик“ се заменя с „доставчик/вторичния доставчик“. § 18. В чл. 44, ал. 1 думата „доставчиците“ се заменя с „доставчиците/вторичните доставчици“. § 19. В чл. 46, ал. 2 се създава второ изречение със следния текст: „При преносимост в една мрежа уведомлението за успешно пренасяне се изпраща в срока по ал. 1. “ § 20. Заглавието на раздел VII се изменя на „Принципи на ценообразуване и разпределяне на разходите между предприятията, предоставящи обществена фиксирана телефонна услуга“. § 21. В чл. 47 се правят следните изменения: 1. Думата „доставчик“ се заменя с „доставчик/вторичният доставчик“.

2. Алинея 2 се отменя. § 22. В допълнителната разпоредба се правят следните изменения и допълнения: 1. В § 1 се създава нова т. 2а със следния текст: „2а. „Вторичен доставчик“ е предприятие, получило вторично номера по смисъла на § 1, т. 4 от допълнителните разпоредби на Наредба № 1 от 2010 г. за правилата за ползване, разпределение и процедурите по първично и вторично предоставяне за ползване, резервиране и отнемане на номера, адреси и имена от предприятие от домейна на преносимост.“

2. В т. 6а след думите „Закона за електронните съобщения“ се добавя запетая, следвана от думите „чиято мрежа е част от домейна на преносимост“.

Заключителни разпоредби § 23. Решението е прието на основание чл. 134, ал. 3 от Закона за електронните съобщения. § 24. В срок до 5 месеца от обнародване на Решение № 28 от 17.01.2019 г. в „Държавен вестник“ доставчиците са задължени да изготвят, подпишат и представят на комисията процедурата по чл. 38, ал. 1 съобразно измененията във Функционалните спецификации.

Председател: Иван Димитров