Наредба за изменение и допълнение на Наредба № 28 от 2008 г. за устройството, реда и организацията на работата на аптеките и номенклатурата на лекарствените продукти

Наредба за изменение и допълнение на Наредба № 28 от 2008 г. за устройството, реда и организацията на работата на аптеките и номенклатурата на лекарствените продукти (обн., ДВ, бр. 109 от 2008 г.; изм. и доп., бр. 67 от 2010 г., бр. 2 от 2012 г. и бр. 81 от 2015 г.) § 1. В чл. 37б се правят следните изменения и допълнения: 1. Създава се нова ал. 2: „(2) При прилагане на методи, позволяващи използване на цялото количество лекарствен продукт по чл. 37а от първичната опаковка, се допуска дейностите по ал. 1 да се извършват в деня на пълното изчерпване на лекарствения продукт от първичната опаковка при спазване на одобрения в кратката характеристика на лекарствения продукт срок на годност и Правилата за добра фармацевтична практика.“

2. Досегашните ал. 2 и 3 стават съответно ал. 3 и 4. § 2. В чл. 37в, ал. 3 числото „2“ се заменя с „3“. § 3. В наименованието на приложение № 15 към чл. 37б, ал. 2 числото „2“ се заменя с „3“.

Министър: Илко Семерджиев