Решение № 675 от 26 септември 2003 г. за определяне на спечелилия конкурса кандидат за предоставяне на концесия върху част от минералната вода от находище „Каменар", с. Каменар, община Поморие, област Бургас, разкрита чрез сондаж № ТК-1

РЕШЕНИЕ № 675 ОТ 26 СЕПТЕМВРИ 2003 Г. за определяне на спечелилия конкурса кандидат за предоставяне на концесия върху част от минералната вода от находище „Каменар", с. Каменар, община Поморие, област Бургас, разкрита чрез сондаж № ТК-1

На основание чл. 18, ал. 2 от Закона за концесиите във връзка с чл. 47, ал. 1, т.1 и ал. 3 от Закона за водите, чл. 30 от Правилника за прилагане на Закона за концесиите, приет с Постановление № 240 на Министерския съвет от 1995 г., Решение № 203 на Министерския съвет от 2003 г. за предоставяне на концесия върху част от минералната вода от находище „Каменар", с. Каменар, община Поморие, област Бургас, обект— изключителна държавна собственост, разкрита чрез сондаж № ТК-1 (ДВ, бр. 32 от 2003 г.) и доклад на комисията по чл. 10 от Закона за концесиите, определена със Заповед № Р-27 на министър-председателя от 14 април 2003 г.

МИНИСТЕРСКИЯТ СЪВЕТ

РЕШИ: 1. Определя за концесионер чрез проведен присъствен конкурс кооперация СКИ „БРИЗ"— Бургас, която придобива особено право на ползване върху част от минералната вода от сондаж № ТК-1 на находище „Каменар", с. Каменар, община Поморие, област Бургас, с общ годишен експлоатационен ресурс в обем 10 800 куб. м съгласно Решение № 203 на Министерския съвет от 2003 г.

2. Одобрява постигнатите при провеждането на конкурса условия, както следва: 2. 1. Еднократно концесионно възнаграждение за предоставяне на концесията в размер 2100 лв., платимо от концесионера в срок един месец от подписването на концесионния договор. 2.

2. Годишно концесионно възнаграждение върху фактически използваното количество минерална вода при единична стойност за 1 куб. м минерална вода левовата равностойност на 2,59 щ. д. по централния курс на Българската народна банка в деня на плащането. 2.

3. Минимално годишно концесионно възнаграждение, определено върху 70 на сто от предоставения общ годишен експлоатационен ресурс по т.1 и определената единична стойност за 1 куб. м минерална вода по т. 2.2, дължимо след изтичането на 24-месечен гратисен период от влизането в сила на концесионния договор, при условия, определени в договора. До изтичането на гратисния период по предходното изречение концесионерът заплаща годишно концесионно възнаграждение съгласно т. 2.2.

3. Концесионерът се задължава: 3. 1. Да направи инвестиция в размер не по-малък от 705 000 лв. за изграждане на производствени сгради и съоръжения за използване на ресурса при условията на т. 5.2.7 от Решение № 203 на Министерския съвет от 2003 г., конкурсното предложение и сключения концесионен договор.

3.2. Да открие банкова гаранция в полза на концедента за гарантиране на инвестиционните си задължения по т. 3.1 в размер 10 на сто от планираната инвестиция при условия съгласно концесионния договор.

3.3. На основание чл. 47, ал. 3 от Закона за водите да заплаща на община Поморие 30 на сто от годишното концесионно възнаграждение по ред, определен в концесионния договор.

3.4. Във връзка с осъществяването на концесионната дейност да открие и поддържа за срока на концесията 22 нови работни места с предимство за лица с физически увреждания съгласно програма, която концесионерът да представи при подписването на концесионния договор и която да бъде приложение към договора.

4. Внесеният от кооперация СКИ „БРИЗ"— Бургас, паричен депозит за участие в конкурса се задържа и се прихваща от еднократното концесионно възнаграждение по т. 2.1.

5. Упълномощава министъра на околната среда и водите да сключи от името на държавата концесионния договор с кооперация СКИ „БРИЗ" в срок един месец от обнародването на решението в „Държавен вестник" при условията на това решение, Решение № 203 на Министерския съвет от 2003 г. и конкурсното предложение на кооперация СКИ „БРИЗ"—Бургас.

6. Решението подлежи на обжалване пред Върховния административен съд относно неговата законосъобразност в 7-дневен срок от обнародването му в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров