Наредба за изменение и допълнение на Наредба № Н-8 от 2008 г. за условията и реда за извършване на превоз на пътници и товари за собствена сметка

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

Наредба за изменение и допълнение на Наредба № Н-8 от 2008 г. за условията и реда за извършване на превоз на пътници и товари за собствена сметка (ДВ, бр. 63 от 2008 г.) § 1. В чл. 5 се създават т. 4 – 10: „4. списък на пътниците; 5. заповед за командировка; 6. копие от покана; 7. копие от знака за преминал годишен технически преглед на автобуса; 8. копие от протокол за изправност на тахограф и ограничител на скоростта; 9. копие от свидетелството за управление на водача; 10. декларация от ръководителя на фирмата/организацията за спазване на изискванията относно времето за управление и почивка на водачите съгласно глава шеста от Закона за автомобилните превози.“ § 2. В чл. 6 се правят следните изменения и допълнения: 1. Досегашният текст става ал. 1.

2. Създава се ал. 2: „(2) При издаване на сертификат за извършване на превози за собствена сметка с автобус между държави членки списъкът на пътниците се заверява с печат на Изпълнителна агенция „Автомобилна администрация“.“ § 3. Член 17 се изменя така: „Чл 17. При извършване на превози на пътници за собствена сметка водачът представя при поискване от контролните органи следните документи: 1. за международни превози на територията на Европейския съюз, Европейското икономическо пространство и Швейцария: а) заверено копие на трудовия договор, с който е назначен, или заверено извлечение от него, което съдържа името на работодателя, името на водача, датата на сключване и срока, за който е сключен договорът; б) оригинал на сертификата за моторното превозно средство по чл. 4, ал. 2; в) списък на пътниците, заверен с печат на Изпълнителна агенция „Автомобилна администрация“; 2. за превози между Република България и страни, които не са членки на Европейския съюз, или транзит през такива странисе изискват документите по ал. 1 и документи съгласно международните договори, по които Република България е страна, ако в договорите има такива изисквания; 3. за превози на територията на Република България: а) заверено копие на трудовия договор, с който е назначен, или заверено извлечение от него, което съдържа името на работодателя, името на водача, датата на сключване и срока, за който е сключен договорът; б) заповед на ръководителя на лицето, за чиято сметка се извършва превозът, с приложен към нея списък на пътниците; в заповедта се посочват датата или периодът за извършване на превоза, часовете на тръгване и маршрутът на движение; приложеният към заповедта списък трябва да бъде заверен с подпис и печат от ръководителя.“ § 4. В чл. 18 се създава т. 4: „4. заповед на ръководителя на лицето, за чиято сметка се извършва превозът; в заповедта се посочват датата или периодът за извършване на превоза, часовете на тръгване и маршрутът на движение, както и видът на товара.“

Министър: Ал. Цветков