Решение № 105 от 22 февруари 2018 г. за признаване на Сдружение „Национален център за рехабилитация на слепи“ за представителна организация на национално равнище в Националния съвет за интеграция на хората с увреждания

РЕШЕНИЕ № 105 ОТ 22 ФЕВРУАРИ 2018 Г. за признаване на Сдружение „Национален център за рехабилитация на слепи“ за представителна организация на национално равнище в Националния съвет за интеграция на хората с увреждания

На основание чл. 10, ал. 1 – 3 във връзка с чл. 8, ал. 1, ал. 2, т. 5 и чл. 9, ал. 1 от Правилника за устройството и дейността на Националния съвет за интеграция на хората с увреждания и критериите за представителност на организациите на и за хора с увреждания, приет с Постановление № 346 на Министерския съвет от 2004 г. (обн., ДВ, бр. 114 от 2004 г.; изм. и доп., бр. 96 от 2005 г., бр. 101 от 2007 г., бр. 93 от 2009 г., бр. 23 от 2014 г. и бр. 10 и 81 от 2015 г.)

МИНИСТЕРСКИЯТ СЪВЕТ

РЕШИ: Признава Сдружение „Национален център за рехабилитация на слепи“ със седалище и адрес на управление в Пловдив, ул. Ландос № 24, бл. Общежитие, ет. 1, регистрирано по реда на Закона за юридическите лица с нестопанска цел с Решение № 6216 на Пловдивския окръжен съд от 6 октомври 2004 г., том/стр. 3/122, п. 29 по ф.д. № 2455/2004 г., ЕФН 1504024551, БУЛСТАТ 115854783, за представителна организация на национално равнище в Националния съвет за интеграция на хората с увреждания за срок 3 години.

Министър-председател: Бойко Борисов

Главен секретар на Министерския съвет: Веселин Даков