Постановление № 148 от 11 юли 2005 г. за изменение и допълнение на Правилника за издаване на българските документи за самоличност, приет с Постановление № 61 на Министерския съвет от 1999 г.

ПОСТАНОВЛЕНИЕ № 148 ОТ 11 ЮЛИ 2005 Г. за изменение и допълнение на Правилника за издаване на българските документи за самоличност, приет с Постановление № 61 на Министерския съвет от 1999 г. (обн., ДВ, бр. 33 от 1999 г.; изм. и доп., бр. 14 и 76 от 2000 г., бр. 15 и 49 от 2004 г.)

МИНИСТЕРСКИЯТ СЪВЕТ ПОСТАНОВИ: § 1. Член 2 се отменя. § 2. В чл. 4 се правят следните изменения и допълнения: 1. В ал. 1 накрая се добавя “съгласно приложение № 4”.

2. Алинея 2 се изменя така: “(2) По искане на гражданите имената им, съдържащи характерни букви и буквосъчетания, могат да бъдат изписани на латиница по начин, различен от английската транслитерация в пръв документ за самоличност. Промяна в следващ документ може да става само след представяне на други официални документи, съдържащи исканото изписване, или след представяне на съдебно решение.” § 3. В чл. 8 се създава ал. 6: “(6) При издаване на пръв български документ за самоличност на лице, придобило българско гражданство, се изисква представяне на копие от националния документ за самоличност съобразно другото гражданство, което лицето е притежавало или притежава.” § 4. В чл. 9 се правят следните изменения и допълнения: 1. Досегашният текст става ал. 1 и накрая се добавя “или в Дирекцията на Национална служба “Полиция”.

2. Създава се ал. 2: “(2) Необходимостта от допълнителни проверки, свързани с издаването на документ за самоличност, е основание за отказ за издаване на документ за самоличност чрез бърза или експресна услуга.” § 5. В чл. 17, ал. 2 думите “личната карта” се заменят с “документа за самоличност”. § 6. Създава се чл. 20а: “Чл. 20а. Лична карта се подменя с нова в срок до 30 дни при: 1. изтичане срока на валидност; 2. загубване, кражба, повреждане или унищожаване; 3. в случаите по чл. 9, ал. 1 и 2 от Закона за българските документи за самоличност.” § 7. В чл. 30 ал. 3 се изменя така: “(3) Граничен пропуск се издава от Дирекцията на Национална служба “Полиция”. Заявлението за издаване се подава и готовият документ се получава лично в съответните структурни звена на Министерството на транспорта и съобщенията.” § 8. В глава трета, раздел II се създава чл. 32а: “Чл. 32а. (1) Отделните видове паспорти, както и заместващите ги документи се връщат на органа, който ги е издал, в тримесечен срок от изтичане срока на валидност на документа или при получаване на втори или следващ документ.

(2) Гражданин, на когото е издаден някой от видовете паспорти или заместващи ги документи, може да го задържи и след изтичане срока на валидност, ако представи в срока по ал. 1 на органа, издал документа, декларация за необходимост от представяне на чужди визи или гранични печати. Гражданинът е длъжен да върне документа не по-късно от три месеца след отпадане на декларираната необходимост.” § 9. В чл. 40 се правят следните изменения: 1. Алинея 2 се изменя така: “(2) Чужденци с разрешено продължително пребиваване в Република България подават заявления по ал. 1 в регионалните звена “Миграция” при СДВР и РДВР по настоящ адрес.”

2. Алинея 3 се изменя така: “(3) Чужденци с разрешено постоянно пребиваване в Република България подават заявления по ал. 1 в регионалните звена “Миграция” при СДВР и РДВР по постоянен адрес.” § 10. Член 42 се изменя така: “Чл. 42. (1) Заявлението и приложенията към него на чужденците с разрешено постоянно пребиваване в Република България се изпращат в дирекция “Миграция” на МВР за обработване на данните в съответните информационни фондове.

(2) Български документи за самоличност на постоянно пребиваващите чужденци се персонализират в Дирекцията на Национална служба “Полиция”.

(3) Данните от заявленията на чужденците с разрешено продължително пребиваване в Република България се обработват в съответните информационни фондове в регионалните звена “Миграция” при СДВР и РДВР по настоящ адрес.

(4) Българските документи за самоличност на продължително пребиваващи чужденци се персонализират в съответните звена “Български документи за самоличност” при СДВР и РДВР.

(5) Българските документи за самоличност на чужденци се издават в срок до 30 дни от датата на приемане на заявлението и се получават от заявителя в регионалните звена “Миграция” при СДВР и РДВР.” § 11. Наименованието на раздел II на глава пета се изменя така: “Български документи за самоличност, издавани на бежанци или чужденци с хуманитарен статут”. § 12. В чл. 47 се правят следните изменения и допълнения: 1. Алинея 1 се изменя така: “(1) На чужденци, получили статут на бежанец или хуманитарен статут, навършили 14-годишна възраст, се издават български документи за самоличност след подаване на заявление по образец съгласно приложение № 2 в ДНСП, СДВР или РДВР.”

2. В ал. 2 след думата “бежанец” се добавя “или хуманитарен статут”.

3. В ал. 3 след думата “бежанец” се добавя “или чужденец с хуманитарен статут”. § 13. В чл. 48 се правят следните допълнения: 1. В ал. 2 след думата “бежанец” се добавя “или хуманитарен статут”.

2. В ал. 3 след думата “бежанци” се добавя “или чужденци с хуманитарен статут”. § 14. В чл. 49, ал. 1 се правят следните допълнения: 1. След думата “бежанци” се добавя “или чужденци с хуманитарен статут”.

2. В т. 4 след думата “бежанец” се добавя “или на чужденец с хуманитарен статут”. § 15. В чл. 50, ал. 2 се правят следните изменения и допълнения: 1. Точка 1 се отменя.

2. Създават се т. 4 и 5: “4. карта на чужденец с хуманитарен статут - на чужденци с хуманитарен статут; 5. удостоверение за пътуване зад граница на чужденец с хуманитарен статут - на чужденци с хуманитарен статут.” § 16. В чл. 53 се създава т. 4: “4. подаване на декларация по чл. 32а, ал. 2 за задържане на предишен документ, ако има такъв.” § 17. В преходните и заключителните разпоредби се създава § 2а: “§ 2а. Всички български документи за самоличност от стария образец се считат за невалидни с изключение на документите “паспорт на Народна република България”, издадени на граждани, родени преди 31 декември 1931 г.” § 18. В приложение № 1 към чл. 6 се правят следните изменения и допълнения: 1. В графа “Вид на искания документ за самоличност”: а) създава се нова т. 4: “4. служебен паспорт”; б) досегашните т. 4 - 8 стават съответно т. 5 - 9; в) създава се т. 10: “10. продължаване срока на валидност на паспорт.”

2. В т. 2 от указанията за попълване на заявлението началните тирета се заменят съответно с букви “а” - “ж”, като: а) в буква “б” след думата “паспорт” се добавя и “служебен паспорт”; б) в буква “е” думите “до съответната РДВР” се заменят с “до съответните структурни звена на Министерството на транспорта и съобщенията”; в) в буква “ж” тирето и думите “направление “Документи за самоличност и паспортен режим” (ДНСП - НДСРП)” се заличават. § 19. В приложение № 2 се правят следните изменения и допълнения: 1. В графа “Вид на искания документ за самоличност”: а) точка 4 се изменя така: “4. карта на чужденец с хуманитарен статут;”; б) създава се нова т. 8: “8. удостоверение за пътуване зад граница на чужденец с хуманитарен статут;”; в) досегашните т. 8 и 9 стават съответно т. 9 и 10.

2. В указанията за попълване на заявлението: а) в т. 2 началните тирета се заменят съответно с букви “а” - “и”, като: аа) в буква “в” след думата “бежанец” се добавя “или чужденец с хуманитарен статут” и след “ДНСП” се поставя запетая и се добавя “СДВР или РДВР”; аб) буква “г” се заличава; ав) в буква “е” след думата “бежанец” се добавя “или чужденец с хуманитарен статут” и след “ДНСП” се поставя запетая и се добавя “СДВР или РДВР”; б) в т. 7 след думата “бежанец” се добавя “или с хуманитарен статут”; в) в т. 13 след думата “бежанец” се добавя “или с хуманитарен статут”. § 20. В приложение № 3 “Изисквания към снимките” се правят следните изменения и допълнения: 1. В т. 2: а) думите “и изготвени по класическата негативно-позитивна фотографска технология” се заличават; б) в буква “а” думите “заснети с цифрови камери” се заличават.

2. В т. 3 думите “конвенционална фотохартия” се заменят с “материал”.

3. Създават се т. 16 и 17: “16. Всички детайли от снимката на лицето трябва да са ясно видими и различими.

17. В пунктовете за приемане на заявления (РПУ, РДВР, СДВР и ДНСП), където има техническа възможност, може да се извършва цифрово заснемане на граждани, след което снимката се прехвърля по електронен път за по-нататъшна обработка.”

Министър-председател: Симеон Сакскобургготски

Главен секретар на Министерския съвет: Севдалин Мавров