Решение № 950 от 13 декември 2005 г. за отчуждаване на имоти и части от имоти - частна собственост, за държавна нужда за изграждане на национален инфраструктурен обект “Реконструкция и електрификация на жп линията Пловдив - Свиленград - турска/гръцка граница и оптимизиране на трасето за скорост 160 км/ч” на територията на община Садово, област Пловдив

РЕШЕНИЕ № 950 ОТ 13 ДЕКЕМВРИ 2005 Г. за отчуждаване на имоти и части от имоти - частна собственост, за държавна нужда за изграждане на национален инфраструктурен обект “Реконструкция и електрификация на жп линията Пловдив - Свиленград - турска/гръцка граница и оптимизиране на трасето за скорост 160 км/ч” на територията на община Садово, област Пловдив

На основание чл. 34а, ал. 1 във връзка с чл. 34б от Закона за държавната собственост и § 1 от допълнителните разпоредби на същия закон

МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на обект “Реконструкция и електрификация на жп линията Пловдив - Свиленград - турска/гръцка граница и оптимизиране на трасето за скорост 160 км/ч” съгласно влезли в сила парцеларни планове, одобрени със Заповед № РД-02-14-586 на заместник-министъра на регионалното развитие и благоустройството от 13 октомври 2004 г., имоти и части от имоти - частна собственост, подробно описани по вид, местонахождение, размер на паричното обезщетение и собственици в приложението - неразделна част от решението.

2. Средствата, необходими за финансиране на процедурата по отчуждаване на имотите по т. 1, са за сметка на Министерството на транспорта.

3. Решението може да се обжалва пред Върховния административен съд в 14-дневен срок от обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров

Приложение към т. 1

Забележка на редакцията: виж приложението в PDF-а на броя