Административният съд – Плевен, VІІ състав, на основание чл. 218, ал. 2 ЗУТ съобщава, че е образувано адм. д. № 410/2017 г. по описа на съда с жалбоподател Велико Йорданов Мичев от Плевен по оспорване на Заповед № РД-09-89 от 18.04.2017 г. на кмета на община Долна Митрополия, с която е одобрен ПУП – ПРЗ в кв. 33, УПИ ХV, в частта по т. 1, с която се създават вътрешни регулационни линии в УПИ ХV и се образуват пет нови УПИ с лице към улица от о.к. 205 до о.к. 321 и площ по отношение на УПИ ХV-952: 23,37 м и 700 кв. м, и УПИ ХL-1029: 7 м и 494 кв. м; в частта по т. 2, с която се урегулира територията с конкретно предназначение „Зона за обществено обслужване“ по отношение на УПИ ХV-952 – „За магазини“, и УПИ ХL-1029 – „За автодиагностика и магазин за авточасти“; в частта по т. 3, касаеща УПИ ХV-952 и УПИ ХL-1029 за начина и характера на основното застрояване – „свързано“ и „ниско“, както и по отношение предвидената улица-тупик за обслужване на УПИ ХL-1029. Заинтересованите лица могат да се конституират като ответници в едномесечен срок от деня на обнародването в „Държавен вестник“ чрез подаване на заявления до съда, които да съдържат: 1. трите имена и адреса, телефон, факс и ел. адрес, ако има такъв, за българските граждани; 2. трите имена и личния номер за чужденец и адреса, заявен в съответната администрация, тел., факс и ел. адрес, ако има такъв; 3. фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и ел. адрес; 4. номер на делото; 5. акта, който се оспорва, и органа, който го е издал; 6. изявление, че заинтересуваното лице желае да бъде конституирано в производството като ответник; 7. подпис на заявителя.

Към заявлението се прилагат писмени доказателства, удостоверяващи качеството на заинтересовано лице на заявителя.