Постановление № 284 от 1 декември 2003 г. за изменение и допълнение на нормативни актове на Министерския съвет

МИНИСТЕРСКИ СЪВЕТ

ПОСТАНОВЛЕНИЕ № 284 ОТ 1 ДЕКЕМВРИ 2003 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: §1. В приложение № 2 към чл. 3, ал. 3 от Постановление № 214 на Министерския съвет от 1999 г. за приемане на Устройствен правилник на Министерството на околната среда и водите и за преобразуване на Националния център за околна среда и устойчиво развитие (обн., ДВ, бр. 104 от 1999 г.; изм. и доп., бр. 32 от 2001 г., бр. 64 от 2002 г., бр. 3 и 93 от 2003 г.) се правят следните изменения: 1. Точки 1 и 2 се изменят така: „1. Изпълнителна агенция по околна среда 351

2. Регионални инспекции по околната среда и водите със седалище: а) Пловдив 36 б) Благоевград 29 в) Смолян 25 г) Велико Търново 27 д) Монтана 27 е) Стара Загора 33 ж) Пазарджик 28 з) Враца 25 и) Бургас 48 к) Плевен 31 л) Шумен 24 м) Хасково 29 н) Русе 32 о) София 65 п) Варна 39".

2. Точка 4 се изменя така: „4. Басейнови дирекции: а) дирекция „Дунавски район" със седалище Плевен 69 б) дирекция „Черноморски район" със седалище Варна 60 в) дирекция „Източнобеломорски район" със седалище Пловдив 60 г) дирекция „Западнобеломорски район" със седалище Благоевград 48". §2. В Устройствения правилник на Министерството на околната среда и водите, приет с Постановление № 214 на Министерския съвет от 1999 г. (обн., ДВ, бр. 104 от 1999 г.; изм. и доп., бр. 100 от 2000 г., бр. 28, 32 и 91 от 2001 г., бр. 64 от 2002 г. и бр. 3 и 93 от 2003 г.), се правят следните изменения и допълнения: 1. В чл. 13, т. 2 думите „екологичен мониторинг" се заменят с „мониторинг на околната среда".

2. В чл. 22, ал. 1, т.1 буква "е" се изменя така: „е) експлоатацията на Националната система за мониторинг на околната среда, включително мониторинга на геоложката среда." §3. В Устройствения правилник на Изпълнителната агенция по околна среда, приет с Постановление № 63 на Министерския съвет от 2000 г. (обн., ДВ, бр. 36 от 2000 г.; изм. и доп., бр. 64 и 99 от 2002 г.), се правят следните изменения и допълнения: 1. В чл. 2 ал. 1 се изменя така: „(1) Изпълнителната агенция по околна среда е администрация към министъра на околната среда и водите за осъществяване ръководство на Националната система за мониторинг на околната среда (НСМОС)."

2. В чл. 6, ал. 2: а) точки 2, 3, 4 и 5 се изменят така: „2. ръководи създаването и функционирането на Националната система за мониторинг на околната среда, включително организира материално-техническото и информационното програмно осигуряване; 3. отговаря за връзките на агенцията като национален референтен център на Европейската агенция по околна среда; 4. ръководи създаването, поддържането и усъвършенстването на специализирани регистри; 5. организира разработването на методики и нормативни актове за мониторинг, контрол и оценка на компонентите на околната среда и на факторите, които въздействат върху тях;"; б) точка 11 се изменя така: „11. утвърждава поименното щатно разписание и определя индивидуалния размер на възнагражденията и други стимули в съответствие с изискванията на нормативните актове."

3. В чл. 7: а) в ал. 2 числото „162" се заменя с „351"; б) алинея 3 се изменя така: „(3) Числеността на отделните административни звена е посочена в приложение № 1."

4. В чл. 13 т. 2 се изменя така: „2. Главна дирекция „Лабораторно-анали-тична дейност" с териториални звена със седалища и териториален обхват на дейност съгласно приложение № 2; териториалните звена са със статут на отдели и са подчинени функционално и методически на главната дирекция;".

5. В чл. 14: а) точка 1 се изменя така: „1. администрира Националната система за мониторинг на околната среда;"; б) точки 5 и 6 се изменят така: „5. създава и поддържа регистър на основните замърсители по компонентите на околната среда и на факторите, които въздействат върху тях; 6. администрира Единната национална система за радиационен мониторинг, която обединява информацията, постъпваща от Националната автоматизирана система за непрекъснат контрол на гама-фона в Република България и от Автоматизираната информационна система за външен радиационен контрол „Бертхолд" на АЕЦ „Козлодуй;"; в) точка 7 се отменя; г) досегашните т.8 — 13 стават съответно т.7 — 12; д) точка 14 се отменя; е) досегашната т. 15 става т. 13 и се изменя така: „13. създава и поддържа национална база данни по компонентите на околната среда и факторите, които въздействат върху тях;"; ж) досегашните т. 16 и 17 стават съответно т. 14 и 15; з) досегашната т. 18 става т. 16 и се изменя така: „16. координира контактите и обмена на информация с Европейската агенция по околна среда."

6. В чл. 15 се правят следните изменения: а) пред думата „дирекция" се добавя „Главна"; б) точка1 се изменя така: „1. извършва набиране и анализ на проби на компонентите на околната среда и на факторите, които въздействат върху тях, за поддържане на Националната система за мониторинг на околната среда;"; в) точка 3 се изменя така: „3. ръководи дейността на лабораториите;"; г) точки 5 и 6 се изменят така: „5. изготвя комплексната документация във връзка с процедурите по акредитирането и преакредитирането на лабораториите; 6. поддържа връзки с Изпълнителна агенция „Българската служба по акредитация" в съответствие с изискванията на БДС EN ISO/IEC 17025;"; д) точка 8 се изменя така: „8. прилага стандарти и утвърдените от

Министерството на околната среда и водите методики за вземане и анализ на проби в рутинната практика на лабораториите;"; е) точка 13 се изменя така: „13. изготвя спецификации и провежда процедури за възлагане на обществени поръчки за доставка на консумативи, химикали, реактиви, стъклария, апаратура, сервизно обслужване и др. съгласно Закона за обществените поръчки;"; ж) точка 15 се изменя така: „15. организира работата на автоматичните станции и поддържа техническите системи."

7. В чл. 17 абревиатурата „НАСЕМ" се заменя с „Националната система за мониторинг на околната среда".

8. В параграф единствен от Заключителната разпоредба накрая се добавя „и чл. 13, ал. 4 от Закона за опазване на околната среда".

9. Приложението към чл. 7, ал. 3 се изменя така: „Приложение № 1 към чл. 7, ал. 3

Численост на персонала в Изпълнителната агенция по околна среда—351 щатни бройки

Изпълнителен директор 1

Главен секретар 1

Обща администрация 47 в т. ч.: Дирекция „Административно-правно обслужване, финансово-стопанска дейност, управление на собствеността, отбранително-мобилизационна подготовка и човешки ресурси" 47

Специализирана администрация 302 в т. ч.: Дирекция „Мониторинг на околната среда" 80

Главна дирекция „Лабораторно- аналитична дейност" 222".

10. Създава се приложение № 2 към чл. 13, т. 2: „Приложение № 2 към чл. 13, т. 2

Седалище и териториален обхват на дейност на териториалните звена на Главна дирекция „Лабораторно-аналитична дейност" Виж приложението в PDF-а на броя

Заключителни разпоредби § 4. (1) Трудовите правоотношения на работниците и служителите от реорганизираните организационни структури и административни звена да се уредят в съответствие с чл. 123 от Кодекса на труда.

(2) Служебните правоотношения на държавните служители от реорганизираните организационни структури и административни звена да се уредят в съответствие с чл. 87а от Закона за държавния служител. § 5. Постановлението влиза в сила от 1 януари 2004 г.

Министър-председател: Симеон Сакскобургготски

Главен секретар на Министерския съвет: Севдалин Мавров