Наредба за изменение и допълнение на Наредба № 24 от 2001 г. за условията и реда за признаване на организации на производители на плодове и зеленчуци

МИНИСТЕРСТВО

НА ЗЕМЕДЕЛИЕТО И ГОРИТЕ

Наредба за изменение и допълнение на Наредба № 24 от 2001 г. за условията и реда за признаване на организации на производители на плодове и зеленчуци (обн., ДВ, бр. 69 от 2001 г.; изм. и доп., бр. 36 и 110 от 2002 г.) § 1. В чл. 4 се създава ал. 4: “(4) При взимане на решения в дружество по ал. 1 всеки член може да притежава не повече от 20 % от гласовете.” § 2. В чл. 6 се правят следните изменения и допълнения: 1. В ал. 1 се правят следните изменения и допълнения: а) в т. 7 числото “30” се заменя със “7”. б) в т. 8 числото “150 000” се заменя със “100 000”. в) в т. 9 думата “си” се заменя със “за която са признати”.

2. В ал. 2 се правят следните изменения: а) в т. 1 думите “900 т. или 3000 дка” се заменят с “600 т. или 1500 дка”; б) в т. 2 думите “1600 т. или 1600 дка” се заменят с “1000 т. или 1000 дка”; в) в т. 3 думите “600 т. или 2000 дка” се заменят с “400 т. или 1300 дка”. § 3. В чл. 7, ал. 2 думите “половината от минималния брой” се заменят с “4”, а думите “200 000 лв.” се заменят с “левовата равностойност на 50 000 евро”. § 4. В чл. 8 се правят следните изменения и допълнения: 1. В ал. 2 думите “се одобрява от министъра на земеделието и горите и” се заличават, а в т. 2 след думата “организацията” се добавя “ - брой на членовете, производство, търговия и инфраструктура”.

2. Създават се нови ал. 3 и 4: “(3) Министърът на земеделието и горите със заповед назначава комисия, която проверява представения план, включително чрез инспекция на място, относно: 1. точността на информацията, представена в него; 2. търговската и техническата обоснованост на предвидените мерки и финансовата обезпеченост на тяхното изпълнение.

(4) В тримесечен срок от представяне на плана комисията по ал. 3 дава становища по него, въз основа на което министърът на земеделието и горите със заповед: 1. одобрява плана и признава временно организацията; 2. променя плана и признава временно организацията; 3. отказва временно признаване на организацията.”.

3. Досегашната ал. 3 става ал. 5 и се добавя изречение второ: “След всяка година от изпълнението на плана организацията е длъжна в четиримесечен срок да представи в дирекция “Развитие на селските райони и инвестиции” счетоводен баланс за предходната година.”

4. Досегашната ал. 4 се отменя.

5. Създава се ал. 6: “(6) Организация на производители на плодове и зеленчуци, която е получила временно признаване, може да кандидатства за признаване по глава трета преди изтичане срока на временното признаване.” § 5. В чл. 10 се създава ал. 3: “(3) Всяка година се проверяват най-малко 30 % от признатите организации на производители. Всяка призната организация на производители се проверява поне веднъж на 5 години.” § 6. В чл. 12 след думите “отказите по” се добавя “чл. 8, ал. 4, т. 3 и”.

Министър: М. Дикме