Решение № 814 от 14 октомври 2004 г. за предоставяне на концесия върху част от крайбрежната плажна ивица - морски плаж “Арапя”, община Царево, област Бургас

РЕШЕНИЕ № 814

ОТ 14 октомври 2004 Г. за предоставяне на концесия върху част от крайбрежната плажна ивица - морски плаж“Арапя”, община Царево, област Бургас

На основание чл. 6, ал. 1, чл. 7, чл. 4, ал. 1, т. 2 и ал. 2 във връзка с чл. 8, ал. 1 и 2 от Закона за концесиите

МИНИСТЕРСКИЯТ СЪВЕТ

РЕШИ: 1. Предоставя концесия с предмет особено право на ползване върху морски плаж “Арапя”, община Царево, област Бургас - част от крайбрежната плажна ивица - изключителна държавна собственост.

1.1. Определя обща концесионна територия в размер 32 220 кв. м с дължина на бреговата линия 415 м и средна широчина 77 м при граници съгласно акт за изключителна държавна собственост № 453 от 18 март 1999 г., определени с координатите на точки по чупките на границите в координатна система “1970 г.” с номера от 1 до 88 включително: на север - скалист бряг, определен с точки № 1, 2 и 3 включително; на изток - бреговата линия на Черно море, определена с точки от № 3 до № 26 включително; на юг - река, скалист бряг и обривист бряг, определени с точки от № 26 до № 38 включително; на запад - мера, обривист бряг, мера, обривист бряг с граници, определени с точки от № 38 до № 88 включително, точки № 1 и 8. 1.

2. Условията и редът за установяване на трайни и съществени промени в площта на обекта на концесия по т. 1, настъпили в резултат на естествени процеси и/или като резултат от човешка дейност и последиците от тях, се уреждат в концесионния договор. 1.

3. Морският плаж е предназначен за рекреационни дейности.

2. Определя срок на концесията 20 години. Концесионният договор влиза в сила от датата на подписването му.

3. Начинът за определяне на концесионера е неприсъствен конкурс.

4. Определя паричен депозит за участие в конкурса в размер 2300 лв. Депозитът се внася по банкова сметка на Министерството на регионалното развитие и благоустройството № 5000166330, банков код 66196611 в Българската народна банка - Централното управление, най-късно до изтичането на крайния срок за подаване на заявленията за участие в конкурса.

5. Определя основните права и задължения по концесията, както следва: 5. 1. Основни права на концесионера: 5.1.1. да ползва морския плаж по т. 1 за рекреационни цели; 5.1.2. да означи концесионната територия и да постави регламентирани трайни знаци по сухоземната граница, които да я отграничат от съседните територии, като осигури свободен достъп в нея; 5.1.3. да наема подизпълнители за осъществяване на свързаните c концесията отделни дейности при условия и по ред, определени в концесионния договор; 5.1.4. да осигурява плажни, спортни и водни услуги на плажа и в прилежащите към него водни площи; 5.1.5. да осигурява разносна търговия; 5.1.6. да организира съгласувано с концедента съответстващи на комплексния план за осъществяване на концесията временни обекти за хранене, освежителни напитки и съоръжения за спорт и развлечения, които да не засягат целостта на плажната ивица и да осигуряват безпрепятствено премахване, при условия и в срокове, определени в концесионния договор, за което на концесионера не се дължи обезщетение. 5.

2. Основни задължения на концесионера: 5.2.1. да заплати и да заплаща на концедента дължимите концесионни възнаграждения при условия и в срокове, определени в решението и в концесионния договор; 5.2.2. да не събира входни такси за морския плаж - обект на концесията; 5.2.3. да не прехвърля правата и задълженията по концесионния договор; 5.2.4. при условия и по ред, определени в концесионния договор, да изпълнява одобрен от министъра на регионалното развитие и благоустройството комплексен план за осъществяване на концесията и годишни инвестиционни програми; 5.2.4. 1. комплексният план за осъществяване на концесията включва организация на дейностите, извършвани от концесионера, и инвестиционна програма за целия срок на концесията и се изработва от концесионера в съответствие с конкурсното му предложение; 5.2.4. 2. годишните инвестиционни програми се изработват в съответствие с инвестиционната програма, включена към комплексния план за осъществяване на концесията; 5.2.4. 3. сроковете, условията и редът за изработване от концесионера и одобряване от министъра на регионалното развитие и благоустройството на комплексния план за осъществяване на концесията и на годишните инвестиционни програми се определят с концесионния договор; 5.2.5. в съответствие с одобрения от министъра на регионалното развитие и благоустройството комплексен план за осъществяване на концесията концесионерът изработва схема за разполагане на преместваеми обекти на плажа; 5.2.6. при условия и по ред, определени с концесионния договор, да осигурява на посетителите на плажа плажни, спортни и водни услуги, санитарно-хигиенни съоръжения и питейно водоснабдяване, водноспасителна дейност и обезопасяване на водните площи; 5.2.7. да застрахова обекта по т. 1, ако той може да бъде застрахован, съгласно чл. 34, ал. 5 от Правилника за прилагане на Закона за концесиите; конкретните застрахователни рискове се съгласуват с концедента; 5.2.8. да не предоставя на трети лица без разрешение на концедента документацията и информацията, която притежава във връзка и по повод на концесията; 5.2.9. да допуска по всяко време до морския плаж контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 5.2.10. да приеме и да търпи при наличие на форсмажорни обстоятелства трети лица, посочени от държавата, да ползват обекта по т. 1; в случаите по изречение първо концесионерът няма право на обезщетение; 5.2.11. при условия и по ред, определени в концесионния договор, да отчита периодично изпълнението на задълженията по него. 5.

3. Основни права на концедента: 5.3.1. да получи и да получава дължимите от концесионера концесионни възнаграждения при условия и в срокове, определени в решението и в концесионния договор; 5.3.2. право на собственост върху всяка геоложка, инженерна, екологична и друга информация и документация във връзка с експлоатацията на обекта на концесия; 5.3.3. да контролира чрез министъра на регионалното развитие и благоустройството и компетентните държавни органи изпълнението от страна на концесионера на задълженията му по концесионния договор, комплексния план за осъществяване на концесията, инвестиционните програми и условията на концесията, включително чрез право на достъп до обекта на концесията по всяко време и чрез получаване от концесионера на документи и информация; 5.3.4. при условия и по ред, определени в концесионния договор, да прекрати едностранно договора при неизпълнение от страна на концесионера на основни негови задължения и на условията по концесията; 5.3.5. да провери и да констатира цялостното състояние на обекта по т. 1 при прекратяване на концесията. 5.

4. Основни задължения на концедента: 5.4.1. в едномесечен срок от подписването на договора и при условия и по ред, определени в концесионния договор, да предаде на концесионера обекта на концесия; 5.4.2. при условия и по ред, определени с концесионния договор, да предприема действия чрез компетентните държавни органи за предотвратяване и/или отстраняване на незаконно строителство върху обекта по т. 1; 5.4.3. да не пречи на концесионера да осъществява правата си по концесията освен в случаите, уредени с нормативен акт или с концесионния договор; 5.4.4. да оказва съдействие на концесионера за упражняване на правата му по концесията в случаите, когато такова бъде поискано, при условия и по ред, определени в концесионния договор.

6. Определя за начален срок на концесията датата на влизането в сила на концесионния договор.

7. Определя следните условия за осъществяване на концесията: 7. 1. Обектът на концесия се предава от концедента, а концесионерът го поддържа свободен от незаконно строителство. В случай че към датата на предаване на обекта се констатира незаконно строителство, то се отразява в протокол и концедентът чрез компетентните държавни органи предприема действия за отстраняването му при условия, определени в концесионния договор. 7.

2. Правата и задълженията по концесионния договор не могат да бъдат прехвърляни на трети лица. 7.

3. Концесията се осъществява при изпълнение на изискванията, свързани с опазването на околната среда, защитените със закон територии и обекти, културни и исторически паметници, националната сигурност, отбраната на страната и обществения ред. 7.

4. При осъществяването на концесията не се допуска: 7.4.1. извършването на незаконно строителство или други дейности на концесионната територия, които могат да унищожат, увредят или след продължителен срок да променят качеството и количеството на плажната ивица и да увредят природната среда; 7.4.2. изграждането на сгради и трайни съоръжения върху плажната ивица. 7.

5. Освен основните задължения по т. 5.2 при осъществяването на концесията концесионерът е длъжен и: 7.5.1. да предвижда в инвестиционните планове средства и мерки за опазване на околната среда, както и за борба със свлачищата, ерозията и абразията в случаите, когато пряко или косвено се застрашава целостта на плажната ивица; 7.5.2. да осигурява водноспасителна дейност и медицинско обслужване на посетителите на морския плаж съгласно нормативните актове за водноспасителната дейност и обезопасяването на водните площи; 7.5.3. да извършва санитарно-хигиенно поддържане и благоустрояване съобразно Хигиенните изисквания за устройство и експлоатация на плажовете по Черноморското крайбрежие, както и да осигурява за посетителите на плажа санитарно-хигиенни съоръжения и питейно водоснабдяване, определени с концесионния договор; 7.5.4. да осигурява най-малко 20 на сто от концесионната територия по т. 1 свободна за разполагане от посетителите на собствени принадлежности; 7.5.5. да осигурява спазването на нормативните изисквания за безопасност и здраве при работа, както и изискванията, свързани с организацията на работната заплата; 7.5.6. да осигурява опазването на обществения ред, здравето и спокойствието на посетителите на плажа; 7.5.7. да допуска по всяко време до морския плаж по т. 1 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 7.5.8. да води и да предоставя на концедента или на посочен от него държавен орган текущо и при поискване редовна и качествена геоложко-техническа и екологична документация и информация, изготвена във връзка с ползването и опазването на концесионната територия по т. 1, определена с концесионния договор. 7.

6. Изграждането на елементи на техническата инфраструктура и принадлежности се извършва от концесионера само ако това е предвидено в комплексния план за осъществяване на концесията при условията и по реда на Закона за устройство на територията и на концесионния договор.

8. Определя следните видове гаранции за изпълнение на задълженията по концесионния договор: 8. 1. Безусловни неотменяеми банкови гаранции от българска банка за гарантиране изпълнението на задължението за заплащане на концесионно възнаграждение: 8.1.1. за календарната 2004 г. концесионерът не дължи гаранция по т. 8.1; 8.1.2. за календарната 2005 г. гаранцията е в размер 30 на сто от предложения от определения за концесионер кандидат размер на концесионното възнаграждение за 2004 г. и се представя на концедента до 31 януари 2005 г.; 8.1.3. за всяка следваща година за срока на концесията гаранцията е в размер 30 на сто от концесионното възнаграждение за предходната година и се представя на концедента до 31 януари на обезпечената година; 8.1.4. банковите гаранции по т. 8.1.2 и 8.1.3 следва да бъдат валидни до 30 дни от изтичането на всяка обезпечена година. 8.

2. Откриване от страна на концесионера на специална банкова сметка в посочена от концедента банка за обезпечаване изпълнението на задълженията, свързани с опазване на околната среда, охраната на крайбрежната плажна ивица и комплекса от курортни ресурси и охраната на труда.

8.2.1. в сметката по т. 8.2 концесионерът отчислява ежегодно за целия срок на концесията сума, представляваща 10 на сто от дължимото за срока концесионно възнаграждение; 8.2.2. сумата по т. 8.2.1 се внася до 30 ноември на текущата година; 8.2.3. сумата по т. 8.2.1 за 2004 г. се определя на базата на предложения от определения за концесионер кандидат размер на концесионното възнаграждение за 2004 г.; 8.2.4. начинът за разпореждане със сметката по т. 8.2 се определя в концесионния договор. 8.

3. Право на концедента е да прекрати едностранно концесионния договор при неизпълнение от страна на концесионера на основните задължения и условията на концесията по това решение. Условията, сроковете и редът за упражняване на правото за едностранно прекратяване на договора се определят в концесионния договор. 8.

4. Неустойки при неизпълнение или при забавено изпълнение от страна на концесионера на договорните задължения и лихви за забавено изпълнение на парични задължения. Конкретните размери на неустойките и лихвите и моментът на неизпълнението на отделните задължения се определят в концесионния договор. 8.

5. Във всички случаи на неизпълнение от страна на концесионера концедентът има право да търси освен определените в т. 8.1 - 8.4 гаранции и обезщетение по общите правила.

9. Определя концесионното възнаграждение, както следва: 9. 1. Годишни парични възнаграждения за срока на концесията, определяни за всяка календарна година, включително за годината на сключване на концесионния договор при следните условия: 9.1.1. годишното концесионно възнаграждение се определя съгласно методика, утвърдена от министъра на регионалното развитие и благоустройството - неразделна част от концесионния договор, въз основа на база за изчисляване на концесионното възнаграждение в левове и на размер на отчисленията от базата за изчисляване на концесионното възнаграждение (ставка за роялти) в проценти; 9.1.2. размерът на ставката за роялти е постоянен за срока на концесията и се определя от кандидата с конкурсното му предложение, като не може да бъде по-малък от 2 на сто; 9.1.3. размерът на възнаграждението не може да бъде по-нисък от определения с методиката по т. 9.1.1 за 2004 г. - 22 598 лв. 9.

2. Възнаграждението се изплаща от концесионера ежегодно на две вноски, както следва: 9.2.1. първа вноска (авансово заплащане) в размер 30 на сто от определеното годишно концесионно възнаграждение, платима до 31 май на текущата година; 9.2.2. втора вноска в размер на остатъка от определеното годишно концесионно възнаграждение, платима до 30 ноември на текущата година. 9.

3. Дължимата за календарната 2004 г. вноска по концесионното възнаграждение е в размер на внесения от определения за концесионер кандидат паричен депозит за участие в конкурса.

10. За развитие на дейности, с които се предизвиква значително отрицателно въздействие върху компонентите на околната среда в района на морския плаж, концесионерът изготвя екологична оценка или оценка на въздействието върху околната среда в съответствие със Закона за опазване на околната среда.

11. Определя критерии за избор на концесионер и техните тежести при оценяване, както следва: 11. 1. Размер на ставката за роялти - с тежест 50 на сто. 11.

2. Минимален размер на инвестициите в развитието на морския плаж - с тежест 20 на сто. 11.

3. Комплексен план за осъществяване на концесията - с тежест 20 на сто. 11.

4. Търговска репутация на кандидата - с тежест 10 на сто.

12. Показателите за оценка на отделните критерии по т. 11 се определят с конкурсната документация.

13. Определя други изисквания, свързани с концесията: 13. 1. Приложимо право по отношение на концесията е българското. 13.

2. Всички спорове между страните по концесионния договор се решават по взаимно съгласие, а в случай на непостигане на съгласие спорът се решава по реда на Гражданския процесуален кодекс.

14. Министърът на регионалното развитие и благоустройството да организира конкурса за определяне на концесионер при спазване на сроковете по чл. 11, ал. 4 от Закона за концесиите.

15. Решението отменя Решение № 222 на Министерския съвет от 1999 г. (ДВ, бр. 38 от 1999 г.) и т. 4 от Решение № 75 на Министерския съвет от 2000 г. (ДВ, бр. 15 от 2000 г.).

Министър-председател: Симеон Сакскобургготски

Главен секретар на Министерския съвет: Севдалин Мавров