Административният съд – Варна, 6 състав, съобщава, че е образувано адм. д. № 621/2017 г. по оспорване, предявено от Бончо Бончев Бонев, против Решение № 552-6 от 26 и 27.07.2012 г. на Общинския съвет – гр. Варна, с което на основание чл. 21, ал. 1, т. 11 ЗМСМА във връзка с чл. 16, ал. 7 и чл. 129, ал. 1 ЗУТ и по предложение на кмета на община Варна с № РД-11-9302/204 от 25.11.2011 г. е одобрен план за улична регулация на улици и поземлени имоти за обекти – публична собственост – подробен устройствен план (ПУП) – план за улична регулация (ПУР) на кв. Изгрев, включващ: м. Изгрев, м. Франга дере и м.

Кокарджа, при граници: път за с. Каменар, бул. Хр. Смирненски, каменарско землище и СО Сълзица, в т. ч. и схеми: водоснабдяване и канализация, електрозахранване, идейна план-схема за вертикално планиране и комуникационно-транспортна схема в частта на ПИ с идентификатор 10135.2552. 2385 по кадастралната карта и кадастралните регистри на гр. Варна, попадащ в УПИ І-2376, 2381, 2382, 2383, 2384, 2385, 2386 – за ел. подстанция. Заинтересуваните лица могат да се конституират като ответници в производството в едномесечен срок от обнародването на съобщението в „Държавен вестник“ чрез подаване на заявление до съда, което да съдържа: трите имена и адреса, телефон, факс и електронен адрес, ако има такъв – за българските граждани; трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; номер на делото; акта, който се оспорва, и органа, който го е издал; изявление, че заинтересуваното лице желае да бъде конституирано в производството като ответник; подпис на заявителя. Към заявлението следва да се приложат писмени доказателства, удостоверяващи качеството на заинтересувано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадената жалба от Бончо Бончев Бонев, като производството по делото е насрочено за 18.09.2017 г. от 10 ч.