Постановление № 269 от 4 октомври 2004 г. за разрешаване на бюджетни кредити за сметка на държавни инвестиционни заеми за други цели по бюджета на Министерството на земеделието и горите за 2004 г.

ПОСТАНОВЛЕНИЕ № 269

ОТ 4 ОКТОМВРИ 2004 Г. за разрешаване на бюджетни кредити за сметка на държавни инвестиционни заеми за други цели по бюджета на Министерството на земеделието и горите за 2004 г.

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите на основание чл. 34, ал. 3 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2004 г. да предостави бюджетни кредити в размер 5 400 000 лв. за сметка на държавни инвестиционни заеми за други цели по бюджета на Министерството на земеделието и горите, както следва: 1. за финансиране на договори за възлагане строеж на горски пътища - 3 773 000 лв.; 2. за извършване на лесокултурни мероприятия - 1 627 000 лв.

Чл. 2. Средствата по чл. 1 да се осигурят за сметка на освободени бюджетни кредити по проект “България - Развитие на горския сектор”.

Чл. 3. (1) Министърът на финансите по предложение на министъра на земеделието и горите да извърши налагащите се промени по бюджета на Министерството на земеделието и горите за 2004 г. и съответната корекция по централния бюджет.

(2) Министърът на финансите да предостави като субсидия от централния бюджет средства в размер 5 400 000 лв. по бюджета на Министерството на земеделието и горите по реда на § 23, ал. 11 от преходните и заключителните разпоредби на Закона за държавния бюджет на Република България за 2004 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2004 г. § 2. Изпълнението на постановлението се възлага на министъра на финансите и на министъра на земеделието и горите.

Министър-председател: Симеон Сакскобургготски

Главен секретар на Министерския съвет: Севдалин Мавров