Постановление № 233 от 27 септември 2012 г. за изменение и допълнение на Правилника за устройството и дейността на Консултативния съвет за подпомагане на Министерския съвет при формиране на държавната политика в областта на защитата при бедствия, приет с Постановление № 97 на Министерския съвет от 2012 г.

ПОСТАНОВЛЕНИЕ № 233 ОТ 27 СЕПТЕМВРИ 2012 Г. за изменение и допълнение на Правилника за устройството и дейността на Консултативния съвет за подпомагане на Министерския съвет при формиране на държавната политика в областта на защитата при бедствия, приет с Постановление № 97 на Министерския съвет от 2012 г. (ДВ, бр. 41 от 2012 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3, т. 2 накрая се добавя „не по-късно от 31 декември на предходната година“. § 2. В чл. 8 ал. 3 се изменя така: „(3) Съветът приема шестмесечен предварителен график за редовните заседания.“ § 3. В чл. 10 думата „годишния“ се заменя с „предварителния“. § 4. В чл. 11, изречение първо накрая се добавя „в срок до два работни дни преди датата на заседанието“. § 5. В чл. 13, ал. 2 думите „при наличие на законно основание“ се заменят с „въз основа на мотивирано предложение на председателя или на не по-малко от ^1/[4] от членовете му“. § 6. В чл. 16 се правят следните изменения и допълнения: 1. В ал. 1 се създават т. 4 и 5: „4. представлява съвета; 5. подписва протоколите от заседанията на съвета.“

2. В ал. 2: а) в т. 9 след думите „на документите“ се добавя „и на отчетността на становищата и решенията на съвета“; б) създава се нова т. 12: „12. изготвя и публикува резюметата от протоколите на заседанията на съвета;“ в) досегашната т. 12 става т. 13. § 7. В чл. 18 думите „до две седмици“ се заменят с „до 10 дни“. § 8. Член 19 се изменя така: „Чл. 19. (1) Секретариатът изготвя резюме от протокола на всяко заседание на съвета, което включва информация за участниците в заседанието, кратко описание на всеки въпрос, разглеждан от съвета, взетите решения, срок на изпълнение и отговорник за изпълнението на всяко решение, взетите под внимание становища и предложения на организациите, участвали в заседанието.

(2) Резюмето по ал. 1 се публикува на страницата на съвета в портала за консултативните съвети не по-късно от една седмица след подписването на протокола от заседанието.“ § 9. В чл. 21 след думите „публичен архив“ се добавя „при условията и по реда на Закона за достъп до обществена информация“. § 10. В глава шеста се създава чл. 21а: „Чл. 21а. (1) Съветът поддържа собствена страница на портала за консултативните съвети.

(2) Съветът публикува на страницата по ал. 1 всички документи и материали за дейността си, включително: 1. акта за създаване; 2. състава на съвета; 3. годишната програма; 4. предварителния график с индикативни дати за провеждане на редовните заседания; 5. резюме от протоколите от заседанията; 6. годишните отчети за работата на съвета.“ § 11. В чл. 23 след думите „на решенията“ се добавя „с обяснение на причините за неизпълнение или неспазване на срокове“.

Министър-председател: Бойко Борисов

Главен секретар на Министерския съвет: Росен Желязков