Постановление № 159 от 30 юни 2016 г. за одобряване на допълнителни разходи по бюджета на съдебната власт за 2016 г.

ПОСТАНОВЛЕНИЕ № 159 ОТ 30 ЮНИ 2016 Г. за одобряване на допълнителни разходи по бюджета на съдебната власт за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи в размер 6 867 554 лв. по бюджета на съдебната власт за 2016 г.

(2) Разходите по ал. 1 да се осигурят за сметка на намаление на бюджетното взаимоотношение на бюджета на Министерството на правосъдието с централния бюджет за 2016 г.

Чл. 2. Със сумата 6 867 554 лв. да се намалят предвидените разходи по бюджета на Министерството на правосъдието за 2016 г. по „Политика в областта на правосъдието“, както следва: 1. по бюджетна програма „Инвестиции на органите на съдебната власт“ – с 6 828 794 лв.; 2. по бюджетна програма „Правна рамка за функционирането на съдебната система“ – с 38 760 лв.

Чл. 3. Министърът на правосъдието да извърши налагащите се промени по бюджета на Министерството на правосъдието за 2016 г. и да уведоми министъра на финансите.

Чл. 4. Със сумата 6 471 496 лв. да се намалят показателите по чл. 13, ал. 3 от Закона за държавния бюджет на Република България за 2016 г.

Чл. 5. Висшият съдебен съвет да извърши налагащите се промени по бюджета на съдебната власт за 2016 г., включително по показателите по чл. 2, ал. 3 от Закона за държавния бюджет за 2016 г., и да уведоми министъра на финансите.

Чл. 6. Министърът на финансите да извърши съответните промени по централния бюджет за 2016 г.

Преходни и заключителни разпоредби § 1. Приходите от наеми от имуществото на съдебната власт да постъпват по сметка на Висшия съдебен съвет считано от 1 юли 2016 г. § 2. Постановлението се приема на основание чл. 361 и 362 от Закона за съдебната власт във връзка с § 80 от преходните и заключителните разпоредби на Закона за изменение и допълнение на Закона за съдебната власт (ДВ, бр. 28 от 2016 г.). § 3. Постановлението влиза в сила от 1 юли 2016 г.

Министър-председател: Бойко Борисов

За главен секретар на Министерския съвет: Веселин Даков