Решение № 650 от 12 юли 2005 г. за отчуждаване на имоти и части от имоти - частна собственост, за държавна нужда за изграждане на Нацонален инфраструктурен обект “Автомагистрала “Тракия” Оризово - Бургас ЛОТ 4, участък “Ямбол - Карнобат” от км 276+200 до км 325+280 на територията на област Ямбол и област Бургас

РЕШЕНИЕ № 650 ОТ 12 ЮЛИ 2005 Г. за отчуждаване на имоти и части от имоти - частна собственост, за държавна нужда за изграждане на Национален инфраструктурен обект “Автомагистрала “Тракия” Оризово - Бургас ЛОТ 4, участък “Ямбол - Карнобат” от км 276+200 до км 325+280 на територията на област Ямбол и област Бургас

На основание чл. 34а, ал. 1 от Закона за държавната собственост във връзка с чл. 34б и § 1 от допълнителните разпоредби на Закона за държавната собственост

МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на “Автомагистрала “Тракия” Оризово - Бургас ЛОТ 4, участък “Ямбол - Карнобат” от км 276+200 до км 325+280 на територията на област Ямбол и област Бургас съгласно влезли в сила парцеларни планове, одобрени със заповеди № РД-02-14-412 от 3 август 2004 г. и РД-02-14-50 от 26 януари 2005 г. на заместник-министъра на регионалното развитие и благоустройството, имоти и части от имоти - частна собственост, подробно описани по вид, размер, местонахождение, размер на паричното обезщетение и собственици в приложения № 1 - 3, които са неразделна част от решението.

2. Средствата, необходими за финансиране на процедурата по отчуждаване на имотите по т. 1, са за сметка на Изпълнителна агенция “Пътища” - София.

3. Решението може да се обжалва пред Върховния административен съд в 14-дневен срок от обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров

Приложение № 1

Приложение № 2

Приложение № 3

(Забележка на редакцията: виж приложенията в PDF-а на броя)