Административният съд – Кюстендил, съобщава, че е образувано адм. д. № 338/2017 г. с предмет Решение № 569 по протокол № 24 от 31.08.2017 г. на Общинския съвет – гр. Кюстендил, с което на основание чл. 21, ал. 1, т. 8 и 11, чл. 27, ал. 4 и 5 ЗМСМА във връзка с чл. 129, ал. 1, чл. 134, ал. 1, т. 2, чл. 135, ал. 3 и чл. 136 ЗУТ и Решение № ІІ-1 по протокол № 16 от 2.08.2017 г. на ОбЕСУТ, чл. 5, ал. 2 във връзка с чл. 5, ал. 1, т. 8 и 11 ПОДОСКНКВОА е одобрен проект за ИПУП – ПРЗ в обхвата на УПИ І – „За комплексно жилищно строителство“, в кв. 112А и УПИ І – „За комплексно жилищно строителство“, в кв. 382 и ул. Ракла от плана за регулация на кв. Запад, гр. Кюстендил, с който се изменят уличнорегулационните линии на УПИ І в кв. 382 и УПИ І в кв. 112А откъм ул. Ракла, съобразено с изградената улица. УПИ І в кв. 112А се разделя на два новообразувани имота – УПИ І – „За комплексно жилищно строителство“, с площ 10 968 кв. м и УПИ ІІ – „За обществено обслужване“, с площ 2219 кв. м и се определят линиите на застрояване, съобразени със сервитутите на подземната инфраструктура, и се определят устройствените показатели за новообразуваните УПИ. Заинтересованите лица могат да се конституират като ответници в производството в едномесечен срок от деня на обнародване в „Държавен вестник“ на съобщението за оспорването, като към заявлението приложат писмени доказателства, удостоверяващи качеството им на заинтересовано лице.