Постановление № 81 от 22 април 2008 г. за изменение, допълнение и отменяне на нормативни актове на Министерския съвет

ПОСТАНОВЛЕНИЕ № 81 ОТ 22 АПРИЛ 2008 Г. за изменение, допълнение и отменяне на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Правилника за прилагане на Закона за Министерството на вътрешните работи, приет с Постановление № 126 на Министерския съвет от 2006 г. (обн., ДВ, бр. 47 от 2006 г.; изм., бр. 24 от 2007 г.), се правят следните изменения: 1. Членове 3 - 7 се отменят.

2. Член 38 се отменя.

3. В част трета “Национални служби” глава първа “Национална служба “Сигурност” се отменя.

4. Член 280 се отменя. § 2. В Правилника за прилагане на Закона за защита на класифицираната информация, приет с Постановление № 276 на Министерския съвет от 2002 г. (обн., ДВ, бр. 115 от 2002 г.; изм. и доп., бр. 22 от 2003 г., бр. 6 от 2004 г., бр. 56 от 2006 г. и бр. 84 от 2007 г.), се правят следните изменения и допълнения: 1. В чл. 119 след думите “подчинените му служби” се поставя запетая и се добавя “от председателя на Държавна агенция “Национална сигурност” - за агенцията”, а думите “Сигурност - военна полиция и военно контраразузнаване” (“Сигурност - ВП и ВКР”)” се заменят с “Военна полиция”.

2. В чл. 134, ал. 2 думите “компетентната служба за сигурност по чл. 12 ЗЗКИ” се заменят с “Държавна агенция “Национална сигурност”.

3. В чл. 148: а) в ал. 4 думите “компетентната служба за сигурност” се заменят с “Държавна агенция “Национална сигурност”; б) в ал. 5 думите “Компетентната служба за сигурност” се заменят с “Държавна агенция “Национална сигурност”.

4. В чл. 160, т. 1 думите “и наборна” се заличават.

5. Член 161 се отменя.

6. В чл. 163, ал. 1 думите “компетентната служба за сигурност по чл. 11, ал. 2 или 3 ЗЗКИ” се заменят с “Държавна агенция “Национална сигурност”.

7. В чл. 177, ал. 1 думите “компетентната служба за сигурност по чл. 11, ал. 2 или 3 ЗЗКИ” се заменят с “Държавна агенция “Национална сигурност”. § 3. В Правилника за прилагане на Закона за експортния контрол на оръжия и изделия и технологии с двойна употреба, приет с Постановление № 72 на Министерския съвет от 2007 г. (обн., ДВ, бр. 32 от 2007 г.; попр., бр. 39 от 2007 г.), се правят следните изменения и допълнения: 1. Създава се чл. 2а: “Чл. 2а. (1) За издаване на удостоверителния документ по чл. 10, ал. 1, т. 4 от закона заявителите подават в Държавна агенция “Национална сигурност” следните документи: 1. молба до председателя на агенцията; 2. копия от документите по чл. 10, ал. 1, т. 2, 3, 5 - 13 от закона; 3. служебна бележка от Националната следствена служба, удостоверяваща липсата на образувани досъдебни производства за извършени умишлени престъпления от общ характер срещу лицата, които ще извършват външнотърговската дейност, съдружниците, управителите и членовете на управителния орган на търговското дружество.

(2) За издаване на удостоверителния документ по чл. 10, ал. 3, т. 4 от закона заявителите подават в Държавна агенция “Национална сигурност” следните документи: 1. молба до председателя на агенцията; 2. копия на документите по чл. 10, ал. 3, т. 2, 3, 5 - 14 от закона; 3. служебна бележка от Националната следствена служба, удостоверяваща липсата на образувани досъдебни производства за извършени умишлени престъпления от общ характер срещу лицата, които ще извършват транспортиране на оръжие, съдружниците, управителите и членовете на управителния орган на търговското дружество.

(3) За издаване на удостоверителния документ по чл. 21, ал. 1, т. 4 от закона заявителите подават в Държавна агенция “Национална сигурност” следните документи: 1. молба до председателя на агенцията; 2. копия на документите по чл. 10, ал. 1, т. 2, 3, 5 - 12 от закона; 3. служебна бележка от Националната следствена служба, удостоверяваща липсата на образувани досъдебни производства за извършени умишлени престъпления от общ характер срещу лицата, които ще извършват транспортиране на оръжие, съдружниците, управителите и членовете на управителния орган на търговското дружество.

(4) Документът по чл. 10, ал. 1, т. 4 и ал. 3, т. 4 и по чл. 21, ал. 1, т. 4 от закона се издава в срок до 20 работни дни от датата на подаване на документите по ал. 1 - 3. При необходимост срокът може да бъде удължен с не повече от 10 работни дни.”

2. В чл. 41, ал. 3, т. 2 думите “представител на Министерството на вътрешните работи” се заменят с “представител на Държавна агенция “Национална сигурност”. § 4. В Правилника за прилагане на Закона за движението по пътищата, приет с Постановление № 36 на Министерския съвет от 1996 г. (обн., ДВ, бр. 25 от 1996 г.; попр., бр. 72 от 1996 г.; изм. и доп., бр. 32 от 2006 г., бр. 46 от 2007 г. и бр. 34 от 2008 г.), в чл. 158, ал. 3 след думите “бедствия и аварии” се поставя запетая и се добавя “Държавна агенция “Национална сигурност”. § 5. В Правилника за прилагане на Закона за чужденците, приет с Постановление № 87 на Министерския съвет от 2000 г. (обн., ДВ, бр. 43 от 2000 г.; изм. и доп., бр. 15 и 87 от 2004 г., бр. 2 от 2006 г. и бр. 49 от 2007 г.), се правят следните изменения и допълнения: 1. В чл. 7 думите “директорите на национални служби” се заменят с “председателя на Държавна агенция “Национална сигурност”, директора на Национална служба “Полиция”.

2. В чл. 12, ал. 6 след думите “съответното министерство” се добавя “и от Държавна агенция “Национална сигурност”.

3. В чл. 29, ал. 3 след думите “директора на дирекция “Миграция” се поставя запетая и се добавя “след получаване на становище от Държавна агенция “Национална сигурност” по чл. 41, ал. 1, т. 2 от Закона за Държавна агенция “Национална сигурност”.

4. В § 5 от преходните и заключителните разпоредби след думите “министъра на външните работи” съюзът “и” се заменя със запетая, а след думите “министъра на труда и социалната политика” се добавя “и председателя на Държавна агенция “Национална сигурност”. § 6. В приложение № 5а към чл. 3, ал. 6 от Постановление № 162 на Министерския съвет от 1999 г. за приемане на Устройствен правилник на Министерството на отбраната и за създаване на изпълнителни агенции към министъра на отбраната (обн., ДВ, бр. 72 от 1999 г.; изм. и доп., бр. 98 и 112 от 1999 г., бр. 39 и 56 от 2000 г., бр. 18 и 22 от 2001 г.; попр., бр. 24 от 2001 г.; изм. и доп., бр. 25, 64 и 87 от 2001 г., бр. 9, 68 и 117 от 2002 г., бр. 75 от 2003 г., бр. 9 и 100 от 2004 г., бр. 51 и 103 от 2005 г., бр. 40 от 2006 г., бр. 30 от 2007 г. и бр. 11 и 34 от 2008 г.) т. 1 се отменя. § 7. В Постановление № 9 на Министерския съвет от 2007 г. за създаване на Съвет за държавните резерви и военновременните запаси към Междуведомствения съвет по въпросите на военнопромишления комплекс и мобилизационната готовност на страната (ДВ, бр. 10 от 2007 г.) в чл. 3, ал. 3 след думите “заместник-министър на вътрешните работи” се поставя запетая и се добавя “заместник-председател на Държавна агенция “Национална сигурност”. § 8. Отменя се Постановление № 231 на Министерския съвет от 2006 г. за определяне районите на действие и седалищата на териториалните структури на Национална служба “Сигурност” на Министерството на вътрешните работи (ДВ, бр. 75 от 2006 г.). § 9. В приложението към член единствен от Постановление № 289 на Министерския съвет от 1997 г. за определяне на първостепенния и второстепенните разпоредители с бюджетни кредити в Министерството на вътрешните работи (обн., ДВ, бр. 57 от 1997 г.; изм. и доп., бр. 113 от 1998 г., бр. 113 от 1999 г., бр. 48 от 2001 г., бр. 51 от 2004 г. и бр. 5, 71 и 88 от 2006 г.) в т. II т. 2а се отменя. § 10. В чл. 1 от Постановление № 71 на Министерския съвет от 2005 г. за създаване на Междуведомствен съвет по участието на Република България в НАТО (обн., ДВ, бр. 36 от 2005 г.; изм. и доп., бр. 78 и 89 от 2005 г., бр. 26 от 2006 г. и бр. 34 от 2008 г.) се правят следните изменения и допълнения: 1. В ал. 5 след думите “административната реформа” се поставя запетая и се добавя “заместник-председател на Държавна агенция “Национална сигурност”.

2. В ал. 6 след думите “на Министерството на отбраната” запетаята и думите “Национална служба “Сигурност” и дирекция “Защита на средствата за връзка” на Министерството на вътрешните работи” се заличават. § 11. В Наредбата за задължителните общи условия за сигурност на автоматизираните информационни системи или мрежи, в които се създава, обработва, съхранява и пренася класифицирана информация, приета с Постановление № 99 на Министерския съвет от 2003 г. (ДВ, бр. 46 от 2003 г.), се правят следните изменения: 1. В чл. 3, ал. 1 думите “дирекция “Защита на средствата за връзка” (ДЗСВ) на Министерството на вътрешните работи” се заменят с “Главна дирекция “Технически операции” на Държавна агенция “Национална сигурност”.

2. В чл. 24, ал. 2 след абревиатурата “ДКСИ” се поставя точка и текстът до края се заличава.

3. В приложението към чл. 18, ал. 1 думите “Министерство на вътрешните работи” и “Дирекция “Защита на средствата за връзка” се заменят съответно с “Държавна агенция “Национална сигурност” и “Главна дирекция “Технически операции”. § 12. В Наредбата за реда за извършване на проверките за осъществяване на пряк контрол по защита на класифицираната информация, приета с Постановление № 44 на Министерския съвет от 2003 г. (ДВ, бр. 19 от 2003 г.), се правят следните изменения и допълнения: 1. В чл. 3: а) алинея 2 се изменя така: “(2) Проверките по реда на наредбата се извършват от служители на Държавна агенция “Национална сигурност” (ДАНС), определени с писмена заповед на председателя на ДАНС.”; б) в ал. 3 думата “заповедите” се заменя със “заповедта”, а думите “ръководителите на съответните служби” се заменят със “се”; в) в ал. 4 думите “Ръководителите на службите за сигурност по ал. 2 издават” се заменят с “Председателят на Държавна агенция “Национална сигурност” издава”, а думата “заповедите” се заменя със “заповедта”; г) в ал. 6, изречение първо думите “службите за сигурност могат да привличат” се заменят с “Държавна агенция “Национална сигурност” може да привлича”, а в изречение второ думите “ръководителите на службите по ал. 2” се заменят с “председателя на Държавна агенция “Национална сигурност”.

2. Член 6 се изменя така: “Чл. 6. Обект на контрол при извършване на проверките по наредбата са всички организационни единици, включително структурите на въоръжените сили и организационните единици, създаващи, обработващи, съхраняващи или пренасящи класифицирана информация, засягащи въоръжените сили, по отношение на защитата на тази информация.”

3. Член 10 се отменя.

4. В чл. 12: а) в ал. 1 думите “службите за сигурност по чл. 3, ал. 2” се заменят с “Държавна агенция “Национална сигурност”; б) ал. 2 се отменя.

5. В чл. 13 думите “ръководителят на съответната служба за сигурност” се заменят с “председателят на Държавна агенция “Национална сигурност”.

6. В чл. 14: а) в ал. 1 думите “ръководителя на службата за сигурност” се заменят с “председателя на Държавна агенция “Национална сигурност”; б) в ал. 2 думите “ръководителят на службата за сигурност” се заменят с “председателят на Държавна агенция “Национална сигурност” или определено от него длъжностно лице”.

7. В чл. 15, ал. 2 думите “ръководителя на службата за сигурност” се заменят с “председателя на Държавна агенция “Национална сигурност”.

8. В чл. 18 думите “ръководителите на службите по чл. 3, ал. 2” се заменят с “председателя на Държавна агенция “Национална сигурност”.

9. Приложението към чл. 3, ал. 4 и чл. 18 се изменя така: “Приложение към чл. 3, ал. 4 и чл. 18

ДЪРЖАВНА АГЕНЦИЯ “НАЦИОНАЛНА СИГУРНОСТ”

СЛУЖЕБНА КАРТА № ... фамилия: име: презиме: ПРЕДСЕДАТЕЛ НА

ДАНС: Притежателят на тази служебна карта има пра вата на контролиращ орган съгласно чл. 12 от Закона за защита на класифицираната информация.

Задължават се всички органи на държавната власт, органите на местното самоуправление и местната администрация, публичноправните субекти, физическите и юридическите лица да му оказват пълно съдействие при извършване на контролната дейност.

” § 13. В Наредбата за осигуряване на физическата защита на ядрените съоръжения, ядрения материал и радиоактивните вещества, приета с Постановление № 224 на Министерския съвет от 2004 г. (обн., ДВ, бр. 77 от 2004 г.; изм., бр. 96 от 2005 г.), се правят следните допълнения: 1. В чл. 26, ал. 2 след думите “Министерството на вътрешните работи” се добавя “и на Държавна агенция “Национална сигурност”.

2. В чл. 43, ал. 2 след думите “Министерството на вътрешните работи” се добавя “и на Държавна агенция “Национална сигурност”. § 14. В Наредбата за реда за прикриване на служители на Министерството на вътрешните работи в държавни органи, организации и юридически лица, приета с Постановление № 133 на Министерския съвет от 2003 г. (обн., ДВ, бр. 58 от 2003 г.; изм. и доп., бр. 83 от 2005 г. и бр. 75 от 2006 г.), се правят следните изменения: 1. В чл. 1: а) в т. 1 думите “Национална служба “Сигурност” (НСС) и” и “чл. 44, ал. 1, т. 5 и” се заличават; б) в т. 2 думите “НСС и” се заличават.

2. В чл. 2 думите “НСС и” се заличават.

3. В чл. 4 думите “НСС и” се заличават.

4. В чл. 5, ал. 1, 2 и 3 думите “НСС и” се заличават.

5. В чл. 6: а) в ал. 1 думите “контраразузнавателна дейност и” се заличават; б) в ал. 2 думите “чл. 38, 40” се заличават.

6. В чл. 8, ал. 1 думите “НСС и” се заличават.

7. В чл. 13, ал. 1 думите “в НСС или” се заличават.

8. В чл. 14, ал. 2 думите “в НСС или” се заличават.

9. В чл. 15 думите “в НСС или” се заличават.

10. В § 2 от заключителните разпоредби думите “чл. 44, ал. 1, т. 5 и” се заличават. § 15. В Наредбата за криптографската сигурност на класифицираната информация, приета с Постановление № 263 на Министерския съвет от 2003 г. (ДВ, бр. 102 от 2003 г.), се правят следните изменения: 1. В чл. 3 думите “дирекция “Защита на средствата за връзка” (ДЗСВ) на Министерството на вътрешните работи” се заменят с “Държавна агенция “Национална сигурност”.

2. В чл. 14, ал. 1 думите “ДЗСВ (ОКС)” се заменят с “ОКС”.

Министър-председател: Сергей Станишев

Главен секретар на Министерския съвет: Севдалин Мавров