Наредба за изменение и допълнение на Наредба № 18 от 2008 г. за условията и реда за предоставяне на безвъзмездна финансова помощ по мярка „Добавяне на стойност към земеделски и горски продукти“ по Програмата за развитие на селските райони за периода 2007 – 2013 г.

МИНИСТЕРСТВО НА ЗЕМЕДЕЛИЕТО И ХРАНИТЕ

Наредба за изменение и допълнение на Наредба № 18 от 2008 г. за условията и реда за предоставяне на безвъзмездна финансова помощ по мярка „Добавяне на стойност към земеделски и горски продукти“ по Програмата за развитие на селските райони за периода 2007 – 2013 г. (обн., ДВ, бр. 61 от 2008 г.; изм., бр. 37, 45 и 55 от 2010 г., бр. 65, 68, 89 и 99 от 2011 г.) § 1. В чл. 9, ал. 3 думата „три“ се заменя с „шест“. § 2. В чл. 11 ал. 10 се отменя. § 3. В чл. 23, ал. 3 думите „до една година преди датата на подаване на заявлението за подпомагане“ се заменят с „не по-рано от 1 януари 2007 г.“. § 4. В чл. 31, ал. 1 думите „до пет“ се заменят с „от подаването на заявлението за подпомагане, но не по-късно от два месеца, а в случаите на строително-монтажни работи в срок не по-късно от три“. § 5. В чл. 41, ал. 1 думите „до четири“ се заменят с „не по-късно от два месеца, а в случаите на строително-монтажни работи в срок не по-късно от три“. § 6. В чл. 44 след думата „РА“ се поставя запетая и се добавя „но не по-късно от 15 юли 2015 г.“.

Преходни и заключителни разпоредби § 7. Наредбата влиза в сила от деня на обнародването й в „Държавен вестник“. § 8. За подадените заявления за подпомагане преди влизане в сила на тази наредба не се прилагат § 2 и 3. § 9. За проектите със сключени договори през 2011 г. и до 16 май 2012 г., по които не е заявено авансово плащане, срокът по чл. 9, ал. 3 е до 15 ноември 2012 г.

За министър: Светлана Боянова