Административният съд – Пловдив, на основание чл. 218, ал. 1 ЗУТ съобщава, че Мария Петрова Михайлова, Пловдив, ул. Борислав 3, Станка Василева Младенова, Пловдив, ул. Ландос 15, ап. 22, Младен Христов Младенов, Пловдив, ул. Ландос 15, ап. 22, Жаклина Андонова Митева, Пловдив, ул. Ален мак 3, и Марина Илиева Димитрова, Пловдив, ул. Мали Богдан, 50, ап.12, са оспорили законосъобразността на Решение № 106, взето с протокол № 6 от 10.04.2013 г. на Общинския съвет – гр. Пловдив, с което е одобрен подробен устройствен план – план за регулация с устройствени зони кв. Христо Смирненски ІІІ, район „Западен“, Пловдив, и схеми: водоснабдяване, канализация, електроснабдяване, телекомуникации, газоснабдяване, топлоснабдяване, вертикална планировка, транспортно-комуникационна система, екология, зелена система и спорт, трансформация на собствеността и правилата и нормативите за прилагане на кв. Смирненски ІІІ, Пловдив, в посочените граници, в частта му, касаеща частите от поземлен имот с идентификатор № 56784.513. 85 по КК и КР на гр. Пловдив, включени в обхвата на оспореното решение, за което е образувано адм. д. № 1985 по описа на съда за 2013 г., първо отделение, ІІІ състав. Заинтересованите лица могат да се конституират като ответници по делото в едномесечен срок от обнародване на обявлението чрез заявление, което съдържа: 1. трите имена и адреса, телефон, факс и електронен адрес, ако има такъв – за българските граждани; 2. трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; 3. фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; 4. номер на делото; 5. акта, който се оспорва, и органа, който го е издал; 6. изявление, че заинтересованото лице желае да бъде конституирано в производството като ответник; 7. подпис на заявителя. Към заявлението следва да се приложат писмени доказателства, удостоверяващи качеството на заинтересовано лице на заявителя. Адм. д. № 1985/2013 г. е насрочено за 1. Х. 2013 г. от 9 ч.