Решение № 2688-НС от 30 май 2013 г. относно заместване на народен представител за времето, през което е избран за министър

РЕШЕНИЕ № 2688-НС от 30 май 2013 г. относно заместване на народен представител за времето, през което е избран за министър

На 29 май 2013 г. с решение на Народното събрание Анелия Димитрова Клисарова е избрана за министър на образованието и науката, видно от писмо изх. № 350-06-10 от 29.05.2013 г. на председателя на Народното събрание. С Решение № 2643-НС от 15 май 2013 г. на ЦИК Анелия Димитрова Клисарова е обявена за народен представител в изборен район 03. Варненски от листата на КП „Коалиция за България“ в 42-то Народно събрание.

Съгласно чл. 68, ал. 2 от Конституцията на Република България във връзка с чл. 272, ал. 2 от Изборния кодекс за времето, през което изпълнява функциите на министър, народният представител се замества от следващия кандидат в съответната листа.

На основание чл. 68, ал. 2 от Конституцията на Република България и чл. 272, ал. 2 от Изборния кодекс Централната избирателна комисия РЕШИ: Обявява за избран за народен представител Георги Христов Борисов, следващ кандидат от листата на КП „Коалиция за България“ в изборен район 03. Варненски в изборите за 42-ро Народно събрание, за времето, през което Анелия Димитрова Клисарова изпълнява функциите на министър на образованието и науката.

Решението да се обнародва в „Държавен вестник“.

Председател: Красимира Медарова

Секретар: Севинч Солакова