Постановление № 105 от 7 май 2013 г. за допълнение на Наредбата за допълнителните мерки, свързани с прилагането на регламенти, приети съгласно чл. 15 от Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продуктите, свързани с енергопотреблението, приета с Постановление № 101 на Министерския съвет от 2010 г.

ПОСТАНОВЛЕНИЕ № 105 ОТ 7 МАЙ 2013 Г. за допълнение на Наредбата за допълнителните мерки, свързани с прилагането на регламенти, приети съгласно чл. 15 от Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продуктите, свързани с енергопотреблението, приета с Постановление № 101 на Министерския съвет от 2010 г. (обн., ДВ, бр. 41 от 2010 г.; изм. и доп., бр. 58 от 2011 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се създават т. 13 – 16: „13. член 4, параграф 1 от Регламент (ЕС) № 206/2012 на Комисията от 6 март 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на климатизатори и вентилатори за разхлаждане (ОВ, L 72/7 от 10.03.2012 г.); 14. член 4 от Регламент (ЕС) № 547/2012 на Комисията от 25 юни 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на водни помпи (ОВ, L 165/28 от 26.06.2012 г.); 15. член 4, параграф 1 от Регламент (ЕС) № 932/2012 на Комисията от 3 октомври 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на битови барабанни сушилни машини (ОВ, L 278/1 от 12.10.2012 г.); 16. член 4, параграф 1 от Регламент (ЕС) № 1194/2012 на Комисията от 14 декември 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на насочени лампи, светодиодни лампи и съответстващото оборудване (ОВ, L 342/1 от 14.12.2012 г.).“

Заключителна разпоредба § 2. Постановлението влиза в сила от деня на обнародването му в „Държавен вестник“ с изключение на § 1, т. 16, която влиза в сила от 1 септември 2013 г.

Министър-председател и министър на външните работи: Марин Райков

Главен секретар на Министерския съвет: Росен Желязков