Постановление № 334 от 29 декември 2017 г. за изменение на Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г.

ПОСТАНОВЛЕНИЕ № 334 ОТ 29 ДЕКЕМВРИ 2017 Г. за изменение на Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г. (обн., ДВ, бр. 78 от 2009 г.; изм. и доп., бр. 102 от 2009 г., бр. 15, 25 и 30 от 2010 г.; попр., бр. 32 от 2010 г.; изм. и доп., бр. 74 и 88 от 2010 г., бр. 15, 25, 31, 43, 54 и 80 от 2011 г., бр. 22, 50 и 103 от 2012 г., бр. 30, 51, 69, 70, 74, 82, 88 и 102 от 2013 г., бр. 8, 49, 58, 67, 76 и 94 от 2014 г., бр. 5, 19, 37 и 57 от 2015 г., бр. 2, 8, 49 и 91 от 2016 г. и бр. 12, 30, 39, 45, 63 и 68 от 2017 г.)

МИНИСТЕРСКИЯТ СЪВЕТ ПОСТАНОВИ: § 1. В приложение № 3 към чл. 53, ал. 1 и чл. 54, ал. 1 се правят следните изменения: 1. На ред „Обща численост на служителите в администрацията на Министерския съвет“ числото „481“ се заменя с „483“.

2. На ред „Бюджет и финанси“ числото „18“ се заменя с „19“.

3. На ред „Административно и правно обслужване и управление на собствеността“ числото „94“ се заменя с „93“.

4. На ред „Специализирана администрация в т.ч.:“ числото „203“ се заменя с „205“.

5. На ред „дирекция „Централно координационно звено“ числото „59“ се заменя с „61“.

Заключителни разпоредби § 2. В Устройствения правилник на Държавен фонд „Земеделие“, приет с Постановление № 151 на Министерския съвет от 2012 г. (обн., ДВ, бр. 55 от 2012 г.; изм. и доп., бр. 60 от 2014 г., бр. 30 от 2015 г. и бр. 34 от 2016 г.), се правят следните изменения: 1. В чл. 12, ал. 2 числото „1546“ се заменя с „1545“.

2. В приложението към чл. 12, ал. 3: а) на ред „Численост на персонала в организационните структури на ДФ „Земеделие“ числото „1546“ се заменя с „1545“; б) на ред „Областни дирекции“ числото „909“ се заменя с „908“. § 3. В Постановление № 173 на Министерския съвет от 2011 г. за приемане на Устройствен правилник на Изпълнителната агенция по горите (обн., ДВ, бр. 49 от 2011 г.; изм., бр. 103 от 2012 г., бр. 29 от 2015 г., бр. 32 и 71 от 2016 г. и бр. 94 от 2017 г.) чл. 2 се изменя така: „Чл. 2. Определя общата численост на персонала в структурите и териториалните звена на Изпълнителната агенция по горите – 1499 щатни бройки, от които: 1. регионални дирекции по горите – 1306; 2. специализирани териториални звена – 193.“ § 4. В чл. 11 от Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с Постановление № 243 на Министерския съвет от 2016 г. (обн., ДВ, бр. 76 от 2016 г.; изм. и доп., бр. 30, 32 и 68 от 2017 г.), се правят следните изменения и допълнения: 1. Досегашният текст става ал. 1.

2. Създава се ал. 2: „(2) При установено непланирано прекъсване на наличността на ИСУН в деня, в който изтича срок в производство по чл. 2, срокът се удължава от съответния управляващ орган еднократно с един ден. Редът за установяване на прекъсването и за удължаване на срока се определя в указанията по чл. 5, ал. 1, а обща информация за удължаването на срока се осигурява на Единния информационен портал за обща информация за изпълнението и управлението на ЕСИФ.“ § 5. В чл. 43 ал. 2 от Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода „Водено от общностите местно развитие“ за периода 2014 – 2020 г. (обн., ДВ, бр. 52 от 2016 г.; изм. и доп., бр. 32, 55 и 68 от 2017 г.) се изменя така: „(2) Проектни предложения се подават в срока, посочен в поканата, който не може да бъде по-кратък от 30 дни.“ § 6. В Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (обн., ДВ, бр. 53 от 2016 г.; изм. и доп., бр. 30 и 68 от 2017 г.) се правят следните изменения и допълнения: 1. В чл. 7 се създава нова ал. 3: „(3) Изискванията по чл. 54, ал. 1, т. 3 от Закона за обществените поръчки могат да не се прилагат, за да се защитят особено важни държавни и обществени интереси, когато това е предвидено в документите по чл. 5, ал. 1, т. 1.

2. Досегашната ал. 3 става ал. 4.

3. Досегашната ал. 4 става ал. 5 и в нея думите „ал. 6“ се заменят с „ал. 7“.

4. Досегашната ал. 5 става ал. 6.

5. Досегашната ал. 6 става ал. 7 и в нея думите „ал. 1, 2 и 5“ се заменят с „ал. 1, 2 и 6“. § 7. В чл. 32 от Постановление № 189 на Министерския съвет от 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. (обн., ДВ, бр. 61 от 2016 г.; изм. и доп., бр. 30 и 68 от 2017 г.) се правят следните изменения и допълнения: 1. В ал. 1: а) в т. 2 след думите „държавата или“ се добавя „общината или“; б) в т. 3 думите „от бенефициента“ се заличават.

2. В ал. 2, т. 3 думите „от бенефициента“ се заличават.

3. Създава се нова ал. 3: „(3) В допълнение към изискванията за допустимост по чл. 19 разходите на бенефициента, свързани с придобиването на собственост на имот и/или ограничени вещни права в полза на държавата и/или община, се считат за допустими, когато правата са придобити за извършване на строителни и монтажни работи за обект – държавна или общинска собственост съгласно чл. 13 и 19 от Закона за водите, по проект по приоритетна ос 1 „Води“ на Оперативна програма „Околна среда 2014 – 2020 г.“.“

4. Досегашната ал. 3 става ал. 4 и се изменя така: „(4) За допустим разход във връзка с придобиването на незастроена земя и/или на недвижим имот заедно с прилежащите към него сгради и на ограничени вещни права се считат и таксите, съпътстващи придобиването им, като нотариални такси и други, и разходите за експертна оценка и юридическите консултации.“ § 8. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков