Решение за създаване на Временна анкетна комисия за проучване на обстоятелствата по оповестените факти и данни за нарушения, извършени в Комисията за предотвратяване и установяване на конфликт на интереси

РЕШЕНИЕ за създаване на Временна анкетна комисия за проучване на обстоятелствата по оповестените факти и данни за нарушения, извършени в Комисията за предотвратяване и установяване на конфликт на интереси

Народното събрание на основание чл. 86, ал. 1 и чл. 79, ал. 1 и 3 от Конституцията на Република България и чл. 34 от Правилника за организацията и дейността на Народното събрание РЕШИ: 1. Създава Временна анкетна комисия за проучване на обстоятелствата по оповестените факти и данни за нарушения, извършени в Комисията за предотвратяване и установяване на конфликт на интереси.

2. Комисията се състои от 8 народни представители, избрани на паритетен принцип – по двама от всяка парламентарна група.

3. Избира ръководство и състав на Временната анкетна комисия, както следва: Председател: Кирил Николаев Добрев.

Членове: Екатерина Василева Заякова, Калина Петрова Балабанова, Илиан Сашов Тодоров, Емил Йорданов Радев, Данаил Димитров Кирилов, Мустафа Сали Карадайъ, Митхат Сабри Метин.

4. Комисията се избира за срок от два месеца.

Решението е прието от 42-то Народно събрание на 5 септември 2013 г. и е подпечатано с официалния печат на Народното събрание.

Председател на Народното събрание: Михаил Миков