Наредба № 13 от 12 декември 2006 г. за придобиване на квалификация по професия “Икономист-издател”

НАРЕДБА № 13 от 12 декември 2006 г. за придобиване на квалификация по професия “Икономист-издател”

Раздел I

Общи положения Чл. 1. С тази наредба се определя Държавното образователно изискване (ДОИ) за придобиване на квалификация по професия 341010 “Икономист-издател” от област на образование “Стопанско управление и администрация” и професионално направление 341 “Продажби на едро и дребно” съгласно Списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 341010 “Икономист-издател” съгласно приложението към тази наредба определя изискванията за придобиване трета степен на професионална квалификация за специалността: 3410101 Икономист-издател Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработва учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл. 1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Икономист-издател”.

(2) Държавното образователно изискване за придобиване на квалификация по професия “Икономист-издател” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл. 1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Лицата, които са приети за обучение до учебната 2003/2004 г., включително по специалности и професии от професионално направление “Икономика и управление” от Списъка на специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 2. Тази наредба се издава на основание чл. 17, т. 3 и във връзка с чл. 16, т. 7 от Закона за народната просвета. § 3. Наредбата влиза в сила от деня на обнародването й в “Държавен вестник”.

Министър: Д. Вълчев

Приложение към чл. 2

Държавно образователно изискване за придобиване на квалификация по професията “Икономист-издател”

Професионално направление: 341 Продажби на едро и дребно

Наименование на професията: 341010 Икономист-издател

1. Входни характеристики

1.1. Степен на професионална квалификация и входящо образователно равнище

В табл. 1 е представена специалността “Икономист-издател” - трета степен на професионална квалификация, включена в професията “Икономист-издател”, съгласно Списъкa на професиите за професионално образование и обучение (2005 г.), както и входящото минимално образователно равнище за придобиване на съответната степен на професионална квалификация.

Таблица 1

Специалност Степен Входящо на профе- минимално образо- сионална вателно равнище квалифи- за уче- за лица, кация ници навър- шили 16 г.

1 2 3 4 5

341010 Икономист- Трета Завършено основно Завършено средно издател образование образование 1.

2. Изисквания към здравословното състояние на кандидатите за обучение

Кандидатът за обучение трябва да бъде физически годен и психически здрав да упражнява професията “Икономист-издател”, което се удостоверява с медицинско свидетелство, доказващо, че тази професия не му е противопоказна.

2. Профил на професията 2.

1. Дейности, предмети и средства на труда и професионални компетенции

Основните характеристики на профила на професията са представени в табл. 2.

(Забележка на редакцията: виж приложението в PDF-а на броя) 2.

2. Тенденции в развитието на професионалното направление

Непрекъснато растящите изисквания в медийната област, бързото развитие на медийния пазар и нуждата от висококвалифицирани специалисти в сферата на издателската дейност дават все по-широки възможности за реализация на икономист-издателитe във всички печатни медии.

Професията “Икономист-издател” е междинно звено между производството и търговията в книгоиздаването. На базата на анализ на медийния пазар и на общественото развитие икономист-издателят участва в планирането на нови печатни продукти, в разработването и прилагането на маркетингови концепции, свързани с тях, в привличането на реклами, консултиране на клиенти при рекламни продажби, в търговското обслужване на печатницата, както и в разпространението на печатни издания. 2.

3. Възможности за професионална реализация

Обучението дава възможност за професионална реализация в областта на издателската дейност. Придобилите трета степен на професионална квалификация по професията “Икономист-издател” могат да постъпват на работа в сферата на рекламата и разпространението на печатни издания, в административната и счетоводната дейност. Обучаваните могат да намерят реализация също така във фирми за търговия на дребно с печатни издания, фирми-доставчици в сферата на печатарския бранш и медиите.

Придобилите трета степен на професионална квалификация по професията “Икономист-издател” могат да постъпват на работа на длъжности (професии), които съответстват на следните професии от Националната класификация на професиите и длъжностите (2006 г.): посредници при продажби (3429 3006 Продавач бизнес услуги), технически и търговски представители (3415 3001 Консултант продажби, 3415 3004 Търговски представител), посредници в бизнес услугите в областта на: рекламата (3429 3005 Представител бизнес услуги), печата (4121 2001 Калкулант, 4132 2002 Отчетник инвентаризация на материали, 4132 2001 Организатор производствено планиране и координация), в сферата на абонамента (4121 2009 Фактурист), помощен персонал в сферата на рекламата и логистиката (4191 2014 Технически сътрудник офис), помощен персонал, обработващ финансово-счетоводна информация (4121 2004 Отчетник счетоводство, 4121 2003 Касиер), помощен персонал по управление на персонала (4121 2003 Касиер, 4115 2001 Секретар), помощен персонал по осигуряване на снабдяването (4131 2018 Склададжия, 4131 2025 Управител на склад, 4131 2019 Снабдител) и други, в т.ч. допълнени при актуализиране на Националната класификация на професиите и длъжностите. 2.

4. Възможност за повишаване на професионалната квалификация

След придобиване на трета степен на професионална квалификация обучаваният по професията “Икономист-издател” може да продължи обучението си по друга професия от професионалната област “Стопанско управление и администрация”, като част от обучението му по общата задължителна професионална подготовка - единна за всички професионални направления, и част от отрасловата задължителна професионална подготовка в съответствие с ДОИ за придобиване на квалификация по съответната професия, се зачита.

3. Цели на обучението

Основната цел на обучението по професията “Икономист-издател” е подготовка на обучаваните за работа по придобитата специалност в областта на издаването на печатни издания и тяхната реализация. 3.

1. Цели за формиране на ключови компетенции при обучението по общата задължителна професионална подготовка, единна за всички професионални направления

След завършване на обучението по професията обучаваният трябва да: - познава пазарните отношения и стопанското устройство на страната, разбира съществуващите икономически отношения, процеси и явления; - познава организационната структура на предприятието, правомощията на длъжностните лица и принципите на работата в екип; - познава правата и задълженията в трудовия процес съгласно Кодекса на труда, Кодекса за социалното осигуряване и свързаните с тях нормативни актове; - разбира собствената си роля в дейността на предприятието, съзнава необходимостта от повишаване на квалификацията си; - установява и поддържа ефективни делови контакти с клиенти и партньори на фирмата; - следи за качеството на работата, за която отговаря, в съответствие с нормативните изисквания и приетите критерии; - умее да формулира проблеми, задава въпроси, прави отчет за извършената работа; - познава основните правила за работа с компютър; - познава и прилага нормите и изискванията за опазване на околната среда; - познава и използва личните предпазни средства, знае и прилага основните правила за безопасна работа с оборудването и офис техниката на работното място; - осъществява комуникация на чужд език. 3.

2. Цели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка, единна за всички професии от професионално направление “Продажби на едро и дребно”

След завършване на обучението по професията обучаваният трябва да: - познава и прилага правилата на бизнес комуникациите; - събира, обобщава и предава текуща икономическа и маркетингова информация; - презентира продукти и консултира клиенти на предприятието; - планира и организира изпълнението на текущите задачи; - работи с офис техника на работното място; - познава и прилага правилата за водене, обработка, сортиране, класиране и съхранение на фирмена, счетоводна, икономическа и др. документация; - купува и продава стоки и услуги от името на организацията, за която работи, според предоставените му правомощия. 3.

3. Цели за формиране на специфични компетенции за изпълнение на дейностите от “Профила на професията” при обучението по специфичната за професията “Икономист-издател” задължителна професионална подготовка

След завършване на обучението по професията обучаваният трябва да: - познава организацията на издателството; - познава основите на издателската дейност, нормативната база и използваните документи; - познава основните процеси при производството на печатни издания; - познава организацията и технологията на маркетинга, рекламата и разпространението на печатни издания; - разбира технологичната последователност при изпълнение на поставените задачи; - анализира ситуации и предприема адекватни действия при извънредни обстоятелства; - извършва дейности по организиране и провеждане на рекламни кампании; - обработва рекламации; - анализира икономическа и маркетингова информация и изготвя справки, извлечения, отчети и др.; - обработва финансово-счетоводна информация; - извършва дейности по административно обслужване на персонала; - извършва електронна обработка на данни със съответен подходящ приложен софтуер и работи с офис техника.

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебни програми, които се разработват на базата на ДОИ за придобиване на квалификация по професията “Икономист-издател” - трета степен на професионална квалификация.

Учебният план се изгражда върху основата на учебна предметна или модулна система. Изучават се учебни предмети или модули, в които се излагат системни научни знания, съобразени с възрастовите и познавателните особености на обучаваните. С учебния план се определя броят часове за изучаването на учебните предмети (модули).

Учебната програма определя целите и задачите на обучението по съответния учебен предмет или модул от учебния план, представя тематично съдържанието на учебния материал, дава най-общи методически указания за организацията и провеждането на обучението.

Съдържанието на обучението по професията “Икономист-издател” - трета степен на професионална квалификация, е представено в табл. 3.

(Забележка на редакцията: виж приложението в PDF-а на броя)

5. Система за оценяване и сертифициране

Оценяването на знанията, уменията и професионално-личностните качества на обучаваните в институциите на системата за професионално образование и обучение e в съответствие с изискванията на Наредба № 3 на Министерството на образованието и науката за системата за оценяване (ДВ, бр. 37 от 2003 г.). При оценяването се определя степента на постигане на поставените цели и подцели на обучението.

Оценяването се извършва на три нива - входящо, междинно и изходно.

Оценките от проверките се изчисляват по шестобалната система.

Удостоверяването на входящото образователно равнище на обучаван без професионална квалификация се осъществява чрез свидетелство за завършено основно образование или чрез диплома за средно образование - при прием след средно образование.

Входящото равнище при повишаване на квалификацията или при преквалификация се удостоверява със свидетелство за професионална квалификация или удостоверение за професионално обучение. 5.

1. Оценяване на междинно ниво 5.1.1. За оценяване по теория (обучаващите формулират качествените и количествени критерии за поставяне на оценки: 2; 3; 4; 5; 6): Слаб 2 - обучаваният не е овладял терминологията, не умее да представи усвоените знания; Среден 3 - обучаваният е овладял терминологията, умее да представи усвоените знания; Добър 4 - обучаваният разбира и умее да прилага усвоените знания в познати ситуации; Много добър 5 - обучаваният прилага усвоените знания в нови ситуации; Отличен 6 - обучаваният прилага усвоените знания в нови ситуации, обобщава, анализира, сравнява, прави оценки. 5.1.

2. За оценяване по практика: Слаб 2 - обучаваният не умее да прилага усвоените знания при изпълнение на практическо задание; Среден 3 - обучаваният умее да прилага усвоените знания при изпълнение на поставена практическа задача по предварително дадени указания, но допуска грешки в работата си; Добър 4 - обучаваният умее да осмисли и изпълни самостоятелно поставена практическа задача в нови условия; Много добър 5 - обучаваният умее да съставя план за работата; подбира методи за изпълнение на поставената практическа задача; Отличен 6 - обучаваният умее да съставя план за работа, да управлява времето за изпълнение на задачата, работи в екип и да изпълни поставената практическа задача. 5.1.

3. Оценката е комплексна и се формира от оценките, получени от различни методи за проверка и контрол, взети със съответната тежест. 5.1.

4. Инструменти на оценяване - тест, практическо задание, устно изпитване, практически задачи и др. 5.1.

5. При оценяване на обучение, организирано на модулен принцип, се разработва система за оценяване, която включва: - описание на професионалните компетенции, които ще бъдат проверявани при всяко изпитване; - определяне на минималния брой точки, при който обучаваният се счита за издържал (обучаваният е овладял минималните знания и умения, необходими да продължи обучението); - определяне на критерии за оценяване на всяка задача от изпитването; - въвеждане на коефициент на тежест за всяка изпитна процедура при оформяне на окончателната оценка; - задаване на формула (скала) за изчисляване на оценката по шестобалната система. 5.

2. Оценяване на изхода

Изпитите за придобиване на трета степен на професионална квалификация са два - по теория на професията и по практика на професията.

Право да положат тези изпити имат всички лица, преминали и успешно завършили пълния курс на професионално обучение по специалността “Икономист-издател” - трета степен на професионална квалификация.

Държавните изпити за придобиване на трета степен на професионална квалификация се провеждат по национални изпитни програми, утвърдени от министъра на образованието и науката в съответствие с ДОИ за придобиване на квалификация по професията “Икономист-издател”. 5.2.

1. Изпит по теория

Критериите и показателите за оценяване, както и тежестта им в обща оценка са представени в табл. 4.

(Забележка на редакцията: виж приложението в PDF-а на броя) 5.2.2. Изпит по практика

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. По време на изпита обучаваните се поставят при еднакви предварително известни условия и им се дават указания за работа.

Критериите и показателите за оценяване, както и тежестта им в общата оценка са представени в табл. 5.

(Забележка на редакцията: виж приложението в PDF-а на броя) 5.

3. Удостоверяване на професионалното образование и обучение

Завършено професионално обучение по професията “Икономист-издател” с придобита трета степен на професионална квалификация се удостоверява със свидетелство за професионална квалификация.

Съдържанието на документа се определя съгласно ДОИ за документите за системата на народната просвета (Наредба № 4 от 2003 г. на МОН) и ДОИ за придобиване на квалификация по професията “Икономист-издател” - трета степен на професионална квалификация.

6. Изисквания към материалната база

Материалната база трябва да бъде в съответствие с изискванията на действащите нормативни актове на Министерството на образованието и науката, Министерството на труда и социалната политика, Министерството на вътрешните работи, Министерството на здравеопазването, отрасловите министерства и съответните български стандарти.

Обучението по теория се осъществява в учебни кабинети, а по практика - в работните и производствените помещения на издателско предприятие. 6.

1. Учебен кабинет

В учебен кабинет се провежда обучението по теория на професията. 6.1.

1. Основно оборудване - работно място на обучаващия (маса и стол), учебна дъска, шкафове, гладка свободна стена за окачване на табла, платно за прожектиране, дъска за писане, компютърна и дидактическа техника и други средства за обучение; работно място на всеки обучаван, оборудвано с компютърна техника с подходящ софтуер. 6.1.

2. Учебни помагала - демонстрационни макети и модели, онагледяващи табла, учебни видеофилми, програмни продукти, печатни учебни материали. 6.

2. Практическото обучение се провежда в работните и производствените помещения на издателско предприятие, които следва да са оборудвани с предметите и средствата, посочени в “Профила на професията”.

7. Изисквания към обучаващите 7.

1. По теория: Право да преподават теория на професията имат лица с висше образование, с образователно-квалификационна степен “магистър” или “бакалавър” по специалности, съответстващи на учебните предмети (модули) от отрасловата и специфичната задължителна професионална подготовка. 7.

2. По практика: Право да преподават практика по професията имат лица с висше образование, с образователно-квалификационна степен “магистър”,“бакалавър” или “специалист” по професионалните направления, съответстващи на учебните предмети (модули) от отрасловата и специфичната задължителна професионална подготовка.

8. Процедури за преглед и актуализиране на ДОИ

- апробиране на ДОИ за придобиване на квалификация по професията “Икономист-издател” в обучаващи институции; - текущ мониторинг на дейностите, свързани с внедряване на ДОИ “Икономист-издател” - трета степен на професионална квалификация; - анализ на резултатите и промени при доказана необходимост след съгласуване с представители на работодателите и на обучаващите институции по професията.