Решение № 927 от 6 декември 2005 г. за удължаване срока на разрешение за търсене и проучване на газ в Блок 21 “ДВБ”

РЕШЕНИЕ № 927 ОТ 6 ДЕКЕМВРИ 2005 Г. за удължаване срока на разрешение за търсене и проучване на газ в Блок 21 “ДВБ”

На основание чл. 6, ал. 2 и чл. 31, ал. 2 от Закона за подземните богатства във връзка с Решение № 561 на Министерския съвет от 2000 г. (ДВ, бр. 65 от 2000 г.) и Решение № 55 на Министерския съвет от 2004 г. (ДВ, бр. 10 от 2004 г.)

МИНИСТЕРСКИЯТ СЪВЕТ

РЕШИ: 1. Удължава с две години срока на разрешението за търсене и проучване на природен газ в Блок 21 “ДВБ” от Си Би Ем Енерджи Лимитид, при условие че титулярят на разрешението представи банкова гаранция в размер 600 000 щатски долара, обезпечаваща изпълнението на минимална работна програма.

2. Титулярят на разрешението се задължава в срок две години да изпълни минимална работна програма на стойност не по-малко от 5 000 000 щатски долара, включваща: а) сондиране най-малко на два изпитващи сондажа; б) прокарване най-малко на 20 км 2D и най-малко 10 кв. км 3D сеизмични проучвания и интерпретация на получените данни; в) геофизична работа и пилотна сондажна програма съгласно условията на договора.

3. Министърът на икономиката и енергетиката да сключи с титуляря на разрешението Си Би Ем Енерджи Лимитид допълнително споразумение към договора за търсене и проучване в едномесечен срок от представянето на банковата гаранция по т. 1 или от подновяването на съществуващата банкова гаранция.

За министър-председател: Емел Етем

Главен секретар на Министерския съвет: Севдалин Мавров