Административният съд – Велико Търново, на основание чл. 181, ал. 1 от Административнопроцесуалния кодекс съобщава, че е постъпил протест на Светлана Иванова – окръжен прокурор при Окръжната прокуратура – Велико Търново, против чл. 11, ал. 1 в частта „и заместник-председателя“, т. 2 в частта „или заместник-председателя“ и „с явно гласуване“, т. 3 в частта „по Закона за предотвратяване и установяване конфликт на интереси“ и ал. 3, чл. 13, ал. 1, т. 7, чл. 14, ал. 3, т. 2, чл. 20, ал. 1, т. 11 в частта „по Закона за предотвратяване и установяване конфликт на интереси“, чл. 20, ал. 5 в частта „по реда на чл. 267 от Изборния кодекс“ и чл. 71 в частта „и секретаря“ от Правилника за организацията и дейността на Общинския съвет – гр. Златарица, приет с Решение № 79 по протокол № 7 от 29.02.2016 г. на Общинския съвет – гр. Златарица, за което е образувано адм. д. № 129/2018 г. по описа на Административния съд – Велико Търново. Съдебното заседание е насрочено за 13.04.2018 г. от 9,30 ч.