Инструкция за изменение и допълнение на Инструкция № 5 от 2001 г. за работата и отчетността с болничните листове за временна неработоспособност

НАЦИОНАЛЕН ОСИГУРИТЕЛЕН ИНСТИТУТ

Инструкция за изменение и допълнение на Инструкция № 5 от 2001 г. за работата и отчетността с болничните листове за временна неработоспособност (обн, ДВ, бр. 46 от 2001 г.;изм. и доп., бр. 95 от 2004 г.) § 1. В чл. 3, ал. 1 думите “чл. 44, ал. 2 от Наредбата за експертизата на работоспособността” се заменят с “чл. 6, ал. 2 от Наредбата за медицинската експертиза на работоспособността”. § 2. В чл. 4, ал. 1 думите “чл. 90, ал. 1 от Наредбата за експертизата на работоспособността” се заменят с “ чл. 51, ал. 1 от Наредбата за медицинската експертиза на работоспособността”. § 3. В чл. 25 думите “Наредбата за експертизата на работоспособността” се заменят с “Наредбата за медицинската експертиза на работоспособността”. § 4. В чл. 31 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Книгата за решенията на ЛКК и книгата за регистриране на издадените болнични листове се прошнурова, номерира, заверява и подпечатва на последната страница с надпис, в който се посочват предназначението и наименованието на заведението, при което се води книгата.” § 5. В чл. 35, ал. 1 думите “чл. 87 от Наредбата за експертизата на работоспособността” се заменят с “чл. 48 от Наредбата за медицинската експертиза на работоспособността”. § 6. В приложение № 9 към чл. 21 се правят следните изменения: 1. В заглавието думите “Наредбата за експертизата на работоспособността (ДВ, бр. 61 от 2000 г.)” се заменят с “Наредбата за медицинската експертиза на работоспособността (ДВ, бр. 47 от 2005 г.)”.

2. Думите “II. Режим: (съгласно чл. 53, ал. 1 от Наредбата за експертизата на работоспособността)” се заменят с “II. Режим: (съгласно чл. 15, ал. 1 от Наредбата за медицинската експертиза на работоспособността)”.

Заключителна разпоредба § 7. Инструкцията се издава на основание чл. 37, ал. 5, т. 2 от Кодекса за социално осигуряване и е съгласувана с Министерството на здравеопазването.

Управител на НОИ: Й. Христосков