Наредба за изменение и допълнение на Наредба № 16 от 2006 г. за обработка и превоз на опасни и/или замърсяващи товари по море и на опасни товари по вътрешни водни пътища

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

Наредба за изменение и допълнение на Наредба № 16 от 2006 г. за обработка и превоз на опасни и/или замърсяващи товари по море и на опасни товари по вътрешни водни пътища (обн., ДВ, бр. 53 от 2006 г.; изм., бр. 46 от 2009 г. и бр. 91 от 2010 г.; изм. и доп., бр. 46 от 2013 г.; доп., бр. 67 от 2013 г. и бр. 59 от 2015 г.) § 1. В чл. 3 се правят следните изменения и допълнения: 1. В ал. 1 думите „съгласувани с Изпълнителна агенция „Морска администрация“ и органите на Министерството на вътрешните работи“ се заменят с „отговарящи на изискванията на Наредба № 9 от 2013 г. за изискванията за експлоатационна годност на пристанищата и специализираните пристанищни обекти (ДВ, бр. 96 от 2013 г.)“.

2. В ал. 2 думите „за всеки вид“ се заменят с „поотделно за всеки клас и подклас опасен и/или замърсяващ“ и думите „по Наредба № 9 от 2005 г. за изискванията за експлоатационна годност на пристанищата (обн., ДВ, бр. 65 от 2005 г.; изм., бр. 32 от 2006 г.)“ се заменят с „на Наредба № 9 от 2013 г. за изискванията за експлоатационна годност на пристанищата и специализираните пристанищни обекти“.

3. Алинея 3 се изменя така: „(3) Технологичната карта по ал. 2 се съгласува от директора на съответната териториална дирекция на Изпълнителна агенция „Морска администрация“ и капитан на пристанището, който служебно изисква становища и от ръководителите на: 1. съответната регионална дирекция на Главна дирекция „Пожарна безопасност и защита на населението“ в МВР; 2. съответната регионална здравна инспекция (РЗИ); 3. съответната регионална инспекция по околната среда и водите (РИОСВ); 4. съответната областна дирекция на МВР – за взривоопасни товари; 5. Агенцията за ядрено регулиране – за радиоактивни материали.“

4. В ал. 4 числото „2005“ се заменя с „2013“ и след думата „пристанищата“ се добавя „и специализираните пристанищни обекти“. § 2. Член 4 се изменя така: „Чл. 4. При спазване на изискванията на Наредба № Iз-1971 от 2009 г. за строително-технически правила и норми за осигуряване на безопасност при пожар (обн., ДВ, бр. 96 от 2009 г.; попр., бр. 17 от 2010 г.; изм., бр. 101 от 2010 г.; изм. и доп., бр. 75 от 2013 г., бр. 69 и 89 от 2014 г., бр. 8 от 2015 г., бр. 2 от 2016 г. и бр. 1 от 2017 г.) и на Наредба № 8121з-647 от 2014 г. за правилата и нормите за пожарна безопасност при експлоатация на обектите (обн., ДВ, бр. 89 от 2014 г.; попр., бр. 105 от 2014 г.) на територията на морско пристанище може да се съхраняват товари от класове 4, 5, 6, 8 и 9 по Международния кодекс за превоз на опасни товари по море (IMDG Code), а на територията на речно пристанище – товари от всички класове, с изключение на радиоактивните вещества.“ § 3. В чл. 4а думата „Комисията“ се заменя с „Европейската комисия“. § 4. В чл. 5 се правят следните изменения: 1. Точка 1 се изменя така: „1. Международната конвенция за безопасност на човешкия живот на море от 1974 г., както е изменена с Протокола от 1988 г., изготвена в Лондон на 1 ноември 1974 г. (ДВ, бр. 12 от 2005 г.), ратифицирана с Указ № 2250 от 1983 г. (ДВ, бр. 61 от 1983 г.);“.

2. В т. 2 след думите „1997 г.“ се поставя запетая и се добавя „съставена в Лондон на 2 ноември 1973 г. (ДВ, бр. 12 от 2005 г.), ратифицирана със закон“. § 5. Член 6 се изменя така: „Чл. 6. Операторът, агентът или капитанът на превозващ опасни и/или замърсяващи товари кораб, който се е отправил към или отплава от българско пристанище, подава информация съгласно изискванията на Наредбата за системите за движение, докладване и управление на трафика и информационно обслужване на корабоплаването в морските пространства на Република България и в Българския морски отговорен район за търсене и спасяване, приета с ПМС № 200 от 2005 г. (обн., ДВ, бр. 76 от 2005 г.; изм. и доп., бр. 97 от 2010 г., бр. 24 от 2012 г.; изм., бр. 93 от 2015 г.).“ § 6. В чл. 7 се правят следните изменения и допълнения: 1. В ал. 1: а) в т. 3 думите „по ИМО“ се заменят с „по класификацията на Международната морска организация (ИМО)“; б) в т. 7 думата „стоките“ се заменя с „товарите,“ и думата „съответно“ се заменя с „ако е приложимо,“; в) в т. 8 думата „стоките“ се заменя с „товарите“.

2. В ал. 3 след думите „териториална дирекция“ се добавя „на Изпълнителна агенция“. § 7. В чл. 9, ал. 2 след думите „(ADN)“ се поставя запетая и се добавя „подписано в Женева, Конфедерация Швейцария, на 26 май 2000 г.“, а в края на текста се поставя запетая и се добавя „и Правилата към него (приложение № 1)“. § 8. В чл. 13 ал. 3 се изменя така: „(3) Докладът по ал. 1 не замества докладите по чл. 6 от Наредба № 23 от 2011 г. за докладване и разследване на произшествия в морските пространства (обн., ДВ, бр. 87 от 2011 г.; изм. и доп., бр. 30 от 2016 г.) и по чл. 17 от Правилата за речния надзор по Дунава, приети с ПМС № 82 от 2013 г. (ДВ, бр. 35 от 2013 г.)“. § 9. В чл. 14 се правят следните изменения: 1. В ал. 1 думите „(приложение № 1)“ се заменят с „(приложение № 2)“.

2. В ал. 4 след думите „копие от удостоверението“ се поставя запетая и съюзът „и“ се заменя с „придружено от“.

3. В ал. 5 думите „води регистър“ се заменят с „поддържа актуален списък“. § 10. В чл. 15 се правят следните изменения и допълнения: 1. В ал. 1 думите „Изпълнителният директор на Изпълнителна агенция „Морска администрация“ или упълномощено от него лице издават“ се заличават, а след думите „по чл. 14, ал. 1“ се добавя „се издава“.

2. Създава се ал. 4: „(4) Изпитът по ал. 1 се провежда по реда и при условията на правило 1.8.3. 12 и обхваща темите, посочени в правило 1.8.3. 11 от глава 1.8 „Проверки и други мерки за контрол, целящи спазването на разпоредбите за безопасност“ на Правилата към ADN.“ § 11. В чл. 21, ал. 2 след думите „териториална дирекция“ се добавя „на Изпълнителна агенция“. § 12. В чл. 22 думите „Правилата за превоз на опасни товари по вътрешни водни пътища, приети от Дунавската комисия и от Икономическата комисия за Европа на ООН“ се заменят с „ADN и Правилата към него“. § 13. В чл. 24 думите „води регистър“ се заменят с „поддържа актуален списък“. § 14. В § 1, т. 3, буква „е“ от допълнителните разпоредби думите „Правилата за превоз на опасни товари по вътрешни водни пътища, приети от Дунавската комисия и от Икономическата комисия за Европа на ООН“ се заменят с „ADN и Правилата към него“. § 15. Създава се приложение № 1 към чл. 9, ал. 2.

§ 16. Досегашното приложение № 1 към чл. 14, ал. 1 става приложение № 2 към чл. 14, ал. 1.

§ 17. Досегашното приложение № 2 към чл. 15, ал. 3 се отменя.

Заключителна разпоредба § 18. Приложение № 1 към чл. 9, ал. 2 се обнародва като притурка на „Държавен вестник“.

Министър: Ивайло Московски