Постановление № 304 от 13 декември 2018 г. за изменение на Постановление № 226 на Министерския съвет от 2018 г. за одобряване на допълнителни разходи по бюджета на Министерството на младежта и спорта за 2018 г.

ПОСТАНОВЛЕНИЕ № 304 ОТ 13 ДЕКЕМВРИ 2018 Г. за изменение на Постановление № 226 на Министерския съвет от 2018 г. за одобряване на допълнителни разходи по бюджета на Министерството на младежта и спорта за 2018 г. (ДВ, бр. 88 от 2018 г.)

МИНИСТЕРСКИЯТ СЪВЕТ ПОСТАНОВИ: § 1. В заглавието думите „допълнителни разходи“ се заменят с „промени“, а накрая се добавя „във връзка с увеличаване на капитала на търговско дружество“. § 2. Член 1 се изменя така: „Чл. 1. Одобрява промени по бюджета на Министерството на младежта и спорта за 2018 г. за допълнителни плащания в частта на финансирането на бюджетното салдо за сметка на централния бюджет в размер 3 663 000 лв. за увеличаване на капитала на „Национална спортна база“ – ЕАД.“ § 3. Член 2 се отменя. § 4. В § 1 от заключителните разпоредби думите „ал. 3“ се заменят с „ал. 4, т. 1“.

Заключителна разпоредба § 5. Постановлението влиза в сила на 12 декември 2018 г.

За министър-председател: Томислав Дончев

Главен секретар на Министерския съвет: Веселин Даков